Bon paper dels equips catalans a la Lliga de Campions de futbol sala\nL’Alella i l’Esplais han acabat a la 10a i l’11a posició\nUn any més, gràcies al fet que la federació catalana forma part de la internacional, dos equips han representat Catalunya a la fase final de la Lliga de Campions de futbol sala, que s’ha disputat a Valtice (República Txeca). L’Alella FS i el CF Esplais no han pogut lluitar per les medalles i s’han hagut de conformar amb la 10a i l’11a posició, respectivament. Malgrat tot, tots dos equips han pogut demostrar que el nivell del futbol sala català és molt alt i pot competir amb els millors equips d’Europa.\nL’Alella va perdre els dos partits de la fase de grups. El primer, per 6-1 contra el Chemcomex de Praga, que era el vigent campió continental. El segon, contra l’AIST Pinsk bielorús per 5-1. A la lluita per la 9a posició, els maresmencs van començar derrotant el Chateau-Renault per 4-1, però van caure en el darrer partit contra el Gioia Brno per 4-3.\nPel que fa a l’Esplais, el seu camí en aquesta Lliga de Campions ha estat marcat per la loteria dels penals. En el primer partit, els empordanesos van empatar 1-1 contra el Novabrik Policka txec, però van caure a la tanda fatídica per 3-1. En el segon partit de la fase de grups, un altre vegada la mala sort va condemnar el conjunt català, que després d’empatar 4-4 amb el Marcouville City francès, els penals el van deixar fora de combat, 8-7. Com l’Alella, va haver de lluitar per la 9a posició i després de caure contra el Gioia Brno per 4-1, va derrotar el Chateau-Renault per 3-1.\nFinalment, 10a i 11a posició pels catalans, en una Lliga de Campions molt disputada. El vencedor a la final va ser el Lipino Zilina eslovè, que es va desfer del Chemcomex de Praga per 3-1, amb remuntada inclosa. Des de la Plataforma ProSeleccions Esportives Catalanes volem felicitar l’Alella i l’Esplais per la seva participació internacional i per haver representat Catalunya a nivell internacional. Enhorabona!


Un calaix de sastre: de febrer 2009\nescriuré el teu nom\namb un llàpis vermell,\nsouvenir d'un museu.\nPublicat per calaix a 20:23 1 comentaris\nAvui la meva banda sonora ha estat la música d'El piano. Sento la força de les notes de Micheal Nyman. I veig la platja de sorra on hi ha un piano i el cel és gris. I recordo el mutisme de la protagonista i la passió d'uns cosos nus. No sé si vaig acabar d'entendre del tot la pel·lícula, però si, em va agradar.\nPublicat per calaix a 22:23 0 comentaris\nPublicat per calaix a 15:21 2 comentaris\nMoltes vegades em faig propòsits que no compleixo. Però avui he pensat que és bo riure. Què te ha veure una cosa amb l'altra? Espero que res. Per què m'he fet el propòsit que riure i jo crec que ho aconseré :-D\nUi, acabo de veure un anunci de La Lechera. M'esvero una mica. O em sorprenc. I recordo el meu viatge a Amsterdam. I l'impacte que em va fer el cuadre de La lletera de Vermeer. Em va captivar. M'hi hagés passat una estona molt molt llarga mirant-lo, i és una de les raons per les quals tornaria a aquella ciutat. Si. I ara me l'he trobat recreat en aquest anunci i agafat de logotip de la marca. Potser fa molt que li tenen i no ho havia associat. Però no m'ha acabat d'agradar.\nPublicat per calaix a 0:02 1 comentaris\nEtiquetes de comentaris: pintors, Vermeer\nQuan era petita no m'agradaven les coses de maduixa. Ni els gelats, ni els xiclets, ni els caramels de gust de maduixa. D'uns anys ença (no pas molts) m'adono que sí, que cada vegada m'agraden més. Llavors penso: no m'agradava o no m'havia donat l'oportunitat que m'agradessin? Bé, el cas és que m'acabo de menjar un pastís de pasta de full farcida de melmelada de maduixa (és la manera que com ho se descriure per fer-me entendre) que està de la muerte. No es que us vulgui fer enveja. És que tenia ganes de dir que realment aquest pastís està de la muerte.\nPublicat per calaix a 15:16 0 comentaris\nDoncs si, avui el dia a acabat canviant de color. I se m'ha fet vermell. Així que ja puc parlar de noies guapes. Justament tenia al cap d'explicar que diumenge passat vaig veure una foto de la protagonista de la versió cinematogràfica del llibre Els homes que no estimaven les dones. I la veritat és que em vaig desdir de seguida de la idea de no anar a veure la pel·lícula (encara que faci por, que segurament no en farà pas tant). I menys ara que ja m'he llegit una quarta part de la segona part (ara m'ha sonat una frase d'en Grouxo Marx...). I com que no, encara no sé com acabarà la història jo de moment em faig la meva i deixo a la Lisabet amb la Mimi ;-)\nProvo de posar la foto doncs ;-)\nPublicat per calaix a 14:58 3 comentaris\nAvui m'he portat la pel·lícula de Wall.e per mirar. És una pel·lícula que en diuen infantil. He pensat que seria divertida, entretinguda i em deixaria un bon regust. Però també és una història d'amor. I mira, m'ha toca la fibra i m'ha fet sentir una mica bleda. De fet parlo poc de noies en aquest bloc. Potser el que passa és que intento no pensar-hi. Però si, m'agradaria tenir algú per agafar de la mà i passejar. A qui no? en fi, que haurè de mirar alguna altra pel·lícula per treure'm la bledaria.\nHe sortit de la feina tot buscat el sol. I després de mirar un moment la borera he aixecat el cap. M'he topat amb una escena que encara no havia vist mai (ja em perdonareu). Era un noi que anava amb bicicleta. Res estrany direu. Però enganxat a la roda de darrera el seguia un gos corrent més del que podia. Tenia una corretja lligada al coll que estirava el noi de la bicicleta i, clar, el gos havia de seguir el seu ritme. M'ha fet l'efecta que el pobre anava mig escanyat... i ja m'ha trencat l'harmonia del migdia. Ara tornaré a sortir. A veure què em trobaré.\nMentre dino miro pel balcó. Hi noto alguna cosa estranya. No sé que és. I de cop m'adono que és com si hi veiés més paisatge. Més cases. Més cel. I de cop m'adono dels arbres. Tots nus. Com si vinguéssin de cal barber. Amb els cabells curtets i ensenyant les puntes. Si. Els han podat. Cal podar els arbres?\nPublicat per calaix a 17:17 2 comentaris\nAvui tinc ganes d'escriure alguna cosa. El que passa és que no estic gaire inspirada. A vegades m'imagino a mi mateixa escrivint, escrivint i escrivint més. Sembla una feina tant agradable. Tant absorvent. És un ofici que sempre he envejat una mica. No és que no m'agradi el méu. Que si que m'agrada. Però sembla molt més lliure, sense haver de fixar. És absurt això d'haver de fitxar a la feina. Jo puc arribar d'hora i no fotre brot o arribar tard i no parar de treballar... en fi, no crec pas que jo des d'aquí canvii la situació.\nMira el que he acabat explicant. Jo que m'havia assegut aquí amb la imatge d'una taronja d'aquelles tant maques, tant sucoses, tant bones. Era per un poema. Però això potser serà per un altre dia.\nPublicat per calaix a 15:17 0 comentaris\nPublicat per calaix a 10:49 1 comentaris\navui provaré de posar un vídeo del youtube, a veure si me'n surto....\n(ve, s'haurà de clicar)\nPublicat per calaix a 23:42 0 comentaris\nAvui és dissabte. Dia de festa (encara que no sempre). Dia en què penso que podré fer tantes coses... netejar, anar a comprar, passejar, anar al cinema, llegir (o això ho guardo per diumenge a la tarda?), comprar els diaris que tenen suplements culturals, un dia amb música de fons (com netejar sense una música que t'acompanyi??), on hi hagi temps per posar coses amb ordre, potser pintar aquell moble que ja tinc ple de coses però que li caldria un vernís... Però sobretot un dia que me l'imagino amb un esmorzar amb cafè amb llet i unes torrades amb pa amb tomata i oli... això sol ja em fa feliç encara que quasi mai pugui acabar de fer tota la resta que m'he proposat... sóc una dona fàcil de contentar?\nPublicat per calaix a 9:51 1 comentaris\nSí, he caigut a la temptació mediàtica i me l'he llegit. La veritat és que passat la meitat ja no he pogut deixar el llibre fins que s'ha acabat... Sí, una novel·la d'intriga. Amb assessinats realment horrorosos (amb lo aprensiva que sóc jo que no miro cap pel·lícula de por, si la fan algún dia al cinema no crec que vagi a veure-la). M'ha encantat el personatge la Lisabeth. Entrenyable per lo esquerpa. Qui no li faria una abraçada? (ja espero poder llegir la segona part per veure com evoluciona el personatge). També m'ha agradat per què passa a Suècia i hi surten noms estranys. Cultura propera i alhora tant estranya (ara em sonaria la cançò "Dona estrangera"?) Bé, no vui pas rebel·lar l'argument per si algú em llegeix i no l'ha llegit.\nUn apunt final: podria ser una novel·la de platja, l'inconvenient és que és molt gruixut ;-)\nPublicat per calaix a 23:27 2 comentaris


FCF | Una gran Catalunya tomba amb contundència el País Basc\nUna gran Catalunya tomba amb contundència el País Basc\nFS Notícies | 16/12/2017\nLa Selecció Catalana sub 16 masculina de futbol sala s’imposa clarament al conjunt basc per 10 a 0 exhibint potència i determinació en atac i solidesa en defensa.\nCATALUNYA, 10: Arnau Pérez, Aniol Vendrell, Alex Garcia, Iker Fernández i Víctor Cecilia. També han jugat: Albert Ortas, Arnau Graell, Guillem Partera, Aitor Molina, Gilles Vidal i Àlex Vaca.\nPAÍS BASC, 0: Jon Díez, Odei Delgado, Marcos Francisco Barranchina, Jonathan Cerón i Iker Learreta. També han jugat: Iñaki Etxeberria, Javier Pérez, Iraitz Bea, Miguel Borja, Eros Chinarro, Inhar Torres i Darío Liaño.\nGols primera part: Alex Garcia (1-0, 3’), Gilles Vidal (2-0, 5’), Aitor Molina (3-0, 9’), Albert Ortas (4-0, 9’), Víctor Cecilia (5-0, 12’; 6-0, 13’), Gilles Vidal (7-0, 16; 8-0, 16’).\nGols segona part: Arnau Graell (8-0, 23’), Gilles Vidal (9-0, 25’), Alex Vaca (10-0, 35’).\nTargetes grogues: Víctor Cecilia (32’).\nÀrbitres: Oriol Ros Domènech i Joan Solà Verdiell.\nÀrbitre assistent: Jacob García Montilla.\nLa Selecció Catalana sub 16 masculina de futbol sala ha derrotat amb solvència per 10 a 0 el País Basc en el seu segon partit de la fase prèvia del Campionat d’Espanya, que s’està disputant a Salou i Torredembarra. Els de Rubén González han estat superiors al seu rival en tots els aspectes de joc. En atac s’han mostrat letals, mentre que en defensa no han concedit pràcticament cap ocasió. Segona victòria en dos partits d’una Catalunya que està transmetent unes sensacions molt positives.\nIntensa, concentrada i amb les idees clares. Així ha saltat al parquet Catalunya, conscient que hauria de completar un gran partit per tombar el País Basc. En els primers minuts de joc, Euskadi ha pressionat molt amunt per intentar avançar-se en el marcador. Ha tingut una bona ocasió en un llançament de falta d’Iraitz Bea que Arnau Pérez ha desviat a córner. Tanmateix, ha estat la Catalana qui ha marcat primer. Alex Garcia ha batut Jon Díez des de fora de l’àrea amb un potent xut ajustat al pal dret. Amb aquest gol d’avantatge, els de Rubén González s’han trobat cada vegada més còmodes a la pista. Esperonats per la seva afició, els catalans han tancat els bascos al seu propi camp amb ràpides triangulacions. Al minut 5, Gilles Vidal ha empès la pilota al fons de la xarxa després d’una gran passada d’Arnau Graell. Poc després, novament Vidal ha estat a punt de marcar el tercer, però el travesser ho ha impedit.\nA l’equador del primer temps, Catalunya ha tornat a reflectir en el marcador la seva superioritat en la pista. En aquesta ocasió, ha estat Aitor Molina qui ha anotat amb un tir que s’ha colat entre les cames del porter visitant. Només un minut més tard, Molina ha fet la passada de la mort perquè Albert Ortas eixamplés diferències en el marcador. Lluny de relaxar-se, la Selecció ha continuat assetjant la porteria contrària amb un joc de combinacions contínues, a un o dos tocs. En una veloç transició ofensiva, Víctor Cecilia ha anotat la cinquena diana catalana amb un tir ajustat a la base del pal dret. En la jugada posterior, Cecilia ha marcat un doblet finalitzant una vertiginosa contra. Quan faltaven quatre minuts per al descans, Gilles Vidal ha driblat el porter i ha retallat a un defensor abans de col·locar el 7 a 0 al marcador.\nEn l’inici de la segona part, el País Basc ha avançat línies per intentar escurçar diferències al més aviat possible, però ha tornat a estar Catalunya qui ha colpejat de nou. Gilles Vidal ha superat a dos adversaris per la banda esquerra en una gran acció tècnica i ha assistit a Arnau Graell perquè anotés el vuitè. I, ell mateix, només un minut més tard, ha tornat a marcar amb un xut de rosca ajustat al segon pal després de regatejar-se el porter trepitjant la pilota. La Selecció no s’ha relaxat i ha seguit provocant maldecaps a la defensa basca amb les seves passades entre línies.\nTot i intentar-ho, Euskadi no ha trobat la fórmula de superar els catalans. Amb un eficient sistema defensiu, els del Rubén González no han permès arribar amb facilitat a un adversari que ha tingut problemes per generar ocasions de perill. Catalunya ha marcat el desè al contraatac. Alex Vaca ha fet una paret amb Arnau Graell i, lliure de marca, ha enviat la pilota al fons de les xarxes. Malgrat que la Catalana ha gaudit d’ocasions per ampliar el resultat, el marcador ja no s’ha tornat a moure. La Selecció disputarà demà, 17 de desembre, el seu tercer i últim partit de la fase prèvia del Campionat d'Espanya sub 16 masculí de futbol sala. S'enfrontarà a Canàries a les 12.00 hores al Pavelló Poliesportiu Sant Jordi de Torredembarra.\nAl partit hi ha assistit el president de l'FCF, Andreu Subies Forcada; el director de la Lliga Catalana de Futbol Sala de la Federació Catalana de Futbol, José Miguel Calle; el directiu de l'FCF i de la LCFS Joaquim Sala; el cap del CTAFS, Marcelino Blázquez; el delegat de Tarragona i Terres de l’Ebre de la Lliga Catalana de Futbol Sala, Miquel Àngel Esquerré; i el regidor d'Esports de l'Ajuntament de Salou, Daniel López; entre d’altres.\nL’LCFS en directe: CFS La Selva del Camp – Alforja FS


màgia s'escriu amb g\nNo necessites ser un Professional per a Desenvolupar el Teu Somni Màgic\nTorna el Festival emblemàtic de Màgia a Barcelona\nAl Teatre de la Aliança del Poble Nou de Barcelona\nVols unirte al nostre projecte?\nFes-te membre i aprofita't dels seus beneficis\nTria la teva afiliació:\nAprofita les noves tecnologies i participa activament en les nostres sessions i trobades gràcies al Video-Streaming.\nSi vius a o prop de Barcelona, benefícia't de les nostres instal-lacions i fes-te Soci Presencial. (*)\n(*) La Junta Directiva es reserva el dret d'admissió.\nSi és tota una Associació la interessada en ajuntar-se al projecte GENI, tenim un tracte específic per a ells. Per exemple, tant en la tramitació i distribució dels Carnets FISM fa baixar en picat els costos.\nFundadors del Projecte GENI\nGENI es membre de FISM\ni "FISM Partner - Organizer"\nEl nostre objectiu és donar suport als mags de tot el món que volen desenvolupar el seu número de màgia seguint la tendència de la "Nouvelle Magie" i els ensenyaments de Eberhard Riese, Bob Fitch i Gastón Florín entre altres i ser capaços de participar, si ho desitgen, en Competicions Internacionals amb èxit.\nFISM EUROPEAN CHAMPIONSHIP OF MAGIC\nGENI és l’associació organitzadora del proper FISM ECM a celebrar a Manresa del 30 al 4 de Juliol del 2021\nSi ets soci de GENI amb Carnet FISM, tens un descompte de 80€ en la compra de la acreditació.\nAl fer la teva inscripció ONLINE, recorda d'introduir el teu número de carnet FISM-GENI per obtenir el descompte de 50 € i afegeix a la casella de "Codi de descompte" la paraula clau: GENIFISMCARD per als 30 € suplementaris de premi de fidelitat.\n50€ de la FISM Card + 30€ de GENI =\nATENCIÓ: Aquesta promoció només ès vàlida per a socis amb la FISM Card de GENI.\nCMI College - Italy\nUnits per una llarga cooperació i entusiasme en la màgia.\nMay Closa i Andrea Baioni es comprometen a fomentar l'amistat entre els membres de les dues Acadèmies per promoure i desemvolupar l'art de la màgia..\nLa teva Associació és afí a la nostra filosofía?\nPosa't en contacte amb nosaltres i comencem a cercar sinergies d'actuació conjuntes. Estem encantats de col-laborar en qualsevol iniciativa que engrandeixi el ART de la MÀGIA\nMZvD - Germany\nMay Closa i Eberhard Riese es comprometen a fomentar l'amistat entre els membres de les dues Associacions per promoure i desemvolupar l'art de la màgia..\nGeni és més que un Club de Màgia\nAjudeu-nos a créixer fent-te soci d'aquest modern Club de Màgia i aprofita't dels avantatges i beneficis que t'ofereix.\nOblida't de les antiquades Societats de Màgia i uneix-te al projecte més jove, modern i fresc del món màgic.\nEstem preparant la modalitat de Vídeo-Streaming. Connecta't a través de l'aplicació "Blackboard Collaborate" i segueix en directe les nostres classes, workshops i trobades..\nTots els membres afiliats a GENI tenen el seu CARNET FISM. Amb ell, pots aconseguir ofertes i descomptes en els ECM i WCM de la FISM.\nConeix el nostre MAG@zine. Editat amb estil i disseny agradable. Contingut interessant i amè. Amb codis QR per visionar vídeos al moment.


El carnet de la Deixalleria serà virtual i permetrà descomptes de fins al 20% en la taxa de residus\nLes persones que es vulguin beneficiar de reduccions fiscals en la taxa de residus poden fer servir el nou carnet de la Deixalleria. Fins ara, aquest carnet era físic, però a partir d’aquest any l’Ajuntament ha impulsat un carnet virtual que permetrà consultar el percentatge de reducció de la taxa a través de la plataforma https://rubi.deixalleria.cat. Amb un mínim de 3 aportacions a la Deixalleria es farà un descompte del 3%, amb un increment d’un 1% per cada visita per dipositar residus. En un any, es poden acumular un màxim d’un 20% de descompte, en cas que es facin 20 visites.\nLes reduccions de la taxa només s’aplicaran per llençar materials que no es puguin deixar als contenidors que hi ha al carrer. És a dir, que hauran de ser residus com oli, ferros i metalls voluminosos, vidre pla, fibrociment amb amiant, electrodomèstics, ferralla, runa, pneumàtics, branques i restes d’esporga, material electrònic, vernissos, dissolvents, roba i calçat, mobles, fusta i altres residus especials.\nPer fer el carnet caldrà donar un correu electrònic a la Deixalleria, on s’enviarà el carnet virtual.\nDesprés, en cada visita s’haurà d’ensenyar una captura o bé el carnet imprès. Per aquelles persones que tinguin dificultats o no tinguin accés a internet, els treballadors de la Deixalleria els ajudaran amb el procés.\nLa Deixalleria recull els residus que no es poden abocar als contenidors que trobem als carrers. / Arxiu


Surt a licitació pública el contracte d'obres per a la construcció de la coberta de la piscina municipal del camp de futbol - Notícies de l'Ajuntament de la Vila de Masquefa\nSurt a licitació pública el contracte d’obres per a la construcció de la coberta de la piscina municipal del camp de futbol\nEl projecte es durà a terme en dues fases i és previst que finalitzi la tardor del 2018.\nL’Ajuntament de Masquefa iniciarà durant el darrer trimestre d’aquest any 2017 l’última i definitiva fase del projecte de coberta de la piscina municipal del camp de futbol, iniciat el mes de gener del 2015. Aquest mes de setembre el consistori ha tret a licitació pública el contracte d’obres d’aquesta darrera fase del pla que és previst que culmini la tardor del 2018 i que estarà dividida en dos trams.\nEl primer tram del projecte començarà a finals d’aquest any 2017 i finalitzarà abans de l’inici de la temporada d’estiu 2018 amb l’arranjament i millora de la zona de vestidors de l’equipament. Així, la piscina municipal del camp de futbol obrirà les seves portes amb normalitat durant els mesos d’estiu de l’any vinent.\nI un cop tancada la temporada d’estiu 2018, al mes de setembre, arrencarà el segon i definitiu tram del projecte amb la instal·lació de la coberta de l’equipament, que permetrà cobrir tant la piscina, com la zona de vestidors i el bar-restaurant. Així, l’objectiu de l’Ajuntament és donar per finalitzat el pla durant la tardor del 2018.\nEn paral·lel, el projecte –amb un cost de 2.233.771€– també contempla l’habilitació d’instal·lacions tèrmiques de biomassa.\nUn equipament de primer nivell per al municipi i la comarca\nAmb aquesta inversió, l’Ajuntament de Masquefa aposta decididament per consolidar al municipi una oferta lúdico-esportiva de màximes garanties i adaptada als gustos i necessitats de tots els veïns; que tingui recorregut durant els mesos d’estiu, però també durant tota la resta del curs.\nCategoria: GeneralPer Ajuntament de Masquefa 22/09/2017\nAnteriorPrevious post:Els masquefins disposen d’un telèfon per denunciar la presència de males olors a l’espai públicSegüentNext post:Obertes les inscripcions per al curs 2017-2018 a l’Esplai Giravolt


Eixamplem_9 – assembleaeexi.cat\nButlletí #9 en PDF\nEl 155 s’aplica il·legalment\nLes veritables conseqüències del 155\nGrup de treball del Butlletí de l’EExI\nPodria passar… (?)\nInés Arrimadas, 131ª President de la Generalitat de Catalunya; Miguel Iceta, Vicepresident; Javier García-Albiol, Conseller de Cultura…\nLlegir això fa mal als ulls i al cor, i és un cop per qui conegui la història i el tarannà democràtic del nostre país. Però si la suma de vots de PSC-PSOE, Ciudadanos i Partido Popular que formen el “tripartit del 155” fos superior a la dels partits republicans, es pot donar aquesta situació insòlita i anormal.\nAquestes eleccions a la Generalitat, malgrat que:\nsón il·legals perquè no les convoca el nostre President, sinó el del Gobierno del Reino de España, Sr. Rajoy,\nsón il·legítimes perquè no ha finalitzat el mandat de govern sinó que les decideixen l’Ibex 35 i els qui mai no han guanyat unes eleccions a Catalunya, i\nno són democràtiques ja que tenim candidats de primera fila a la presó o exiliats, són una oportunitat perquè el poble de Catalunya torni a donar el seu suport massiu als qui volen el màxim d’autogovern per millorar el país, legislar a favor dels més desprotegits i defensar els nostres interessos.\nPodem perdre aquesta oportunitat de manifestar-nos votant si ens adormim, ens desmotivem i ens quedem a casa el 21-D, o bé perquè els del 155 cometen irregularitats a l’hora de votar o de fer el recompte de vots. El risc d’un frau electoral no és cap entelèquia. Milers i milers d’apoderats, interventors i observadors de tot el món faran el que estigui al seu abast per evitar-lo. Però aquí tampoc no ens podem adormir.\nAra toca que tota la societat catalana que l’1-O va jugar-se la pell per votar en referèndum, els que no van poder votar aquell dia o la Guardia Civil els hi va segrestar el vot, ara “ens llevarem ben d’hora, ben d’hora” per anar a votar ja sigui per la CUP, per Junts per Catalunya o per Esquerra Republicana.\nMalgrat tot i com diu en Bassas: “Cal transformar el dolor i la indignació en una victòria electoral.”\nNECESSITEM LA REPÚBLICA, AQUEST 21-D TAMPOC NO PODEM FALLAR\nPau Miserachs. Jurista / Foto: Andreu Puig – El Punt Avui\nL’Article 155 de la Constitución Española s’aplica il·legalment\nLa gran majoria de ciutadans de Catalunya i nombrosos juristes consideren que l’aplicació de l’Article 155 de la Constitució espanyola contra la Generalitat ha estat feta sense respectar el que diu la mateixa Constitució i que, en el fons, el que s’ha fet és modificar de facto l’Estatut d’Autonomia, amb allò que molts anomenen un “cop d’estat”.\nEixamplem ha entrevistat Pau Miserachs, prestigiós jurista i autor de El gran plet de la Independència (Llibres de l’Índex, 2017), a qui hem demanat que ens ajudi a entendre aquesta situació.\nEixamplem. Quines són les explicacions legals en què es basa per dir que s’aplica il·legalment?\nPM. L’aplicació del 155 feta per l’Executiu del gobierno de España, en haver destituït tots els càrrecs del Govern i el Parlament, no ha permès fer cap reclamació jurídica per part dels afectats. La primera conseqüència és destruir els drets reconeguts a l’Article 23 de la Constitución del Reino de España, impedint als parlamentaris i membres del govern que puguin exercir la seva funció pública i complir el mandat per al qual van ser elegits. Les decisions polítiques s’han pres per Real Decreto, sense ser considerades ni votades pel Congreso de los Diputados, només compten amb l’aprovació del Senado on el PP té majoria absoluta.\nS’ha forçat i violat la llei en fer una aplicació desmesurada i sense control de l’Article 155, que els ha portat a adoptar mesures autoritàries per prendre el control del poder a Catalunya, cosa que apunta a una dictadura “legal”.\nEixamplem. Quines són les atribucions de l’Estatut d’Autonomia (EAC) que s’han vulnerat amb l’aplicació del 155?\nPM. S’ha vulnerat tot el que emana de l’Estatut d’Autonomia. És una modificació il·legal i il·legítima de l’Estatut, que vulnera l’Article 152 de la Constitución, que estableix clarament quins són els mecanismes legals per poder-la modificar.\nEl President de la Generalitat és l’única persona que pot dissoldre el Parlament i convocar eleccions. Això, s’ho ha carregat el Sr. Rajoy amb el suport de PSC-PSOE i Ciudadanos.\nLa dissolució del Parlament trenca el mandat representatiu que els ciutadans dipositen en els seus parlamentaris, que van ser escollits democràticament el 27-S del 2015. També es vulnera l’Article 23.2, que reconeix a diputats i diputades el dret a exercir, sense cap intromissió, el càrrec públic per al qual van ser elegits.\nEncara més important és que el 155 es carrega la dignitat de la persona, que no pot recórrer la decisió, i això afecta directament els drets humans i individuals. El que és indignant és que totes aquestes mesures arbitràries de l’estat es facin davant la impassibilitat dels organismes internacionals, que es renten les mans dient que és un “conflicte intern d’Espanya”.\nEixamplem. Creu que els resultats de l’aplicació del 155 seran irreversibles?\nPM. En gran mesura depèn del temps que es continuï aplicant l’article i del resultat de les eleccions il·legítimament convocades pel Presidente del gobierno de España, Sr. Rajoy. Si arribessin a guanyar els partits que donen suport al 155, podrien consolidar mesures contra l’autogovern, com la destrucció de les delegacions catalanes a l’exterior, la mediatització dels Mossos d’Esquadra, etc.\nCom a comentari final, m’agradaria assenyalar que, en el fons, tota aquesta operació del 155 s’ha fet per defensar la monarquia borbònica i reforçar l’estat centralista, que vol dir no tocar les elits de poder, els alts càrrecs administratius de l’estat i els integrants de l’Ibex 35 i els polítics professionals espanyols que s’aprofiten de la corrupció.\nL’article 155 també planeja com una amenaça sobre les altres Comunitats Autònomes, Múrcia, Navarra, País Basc i Castella la Manxa, que podrien plantejar reivindicacions o problemes no admissibles per part de l’estat. “O feu bondat o us aplicarem el 155”.\nUnionistes i independentistes: tots van al mateix sac\nL’aplicació de l’Article 155, aprovat pel Senat a proposta del Govern espanyol del PP i amb el suport incondicional de PSC-PSOE i Ciudadanos, ja ens perjudica greument.\nTots els ciutadans que vivim a Catalunya, al marge de la nostra opció política, som castigats per igual. L’aplicació del 155 no respecta ni la Constitució espanyola,ni l’Estatut d’Autonomia de Catalunya, ni els drets fonamentals.\nQuè està passant amb el 155?\nS’ha consumat la dissolució del Parlament i la convocatòria d’eleccions anticipades, que corresponen en exclusiva al President de la Generalitat.\nS’han convocat eleccions per una autoritat incompetent. Només el President de la Generalitat pot signar el decret de convocatòria d’eleccions.\nS’ha empresonat part del govern legítim de la Generalitat i dels líders civils que han estat portats davant tribunals que no en són competents.\nHan hagut de marxar a l’exili el president i quatre consellers. El president del Consejo Superior del Poder Judicial, fent el ridícul, ha hagut de retirat l’ordre internacional de cerca i captura, per por al veredicte de la judicatura belga.\nEs volen fer eleccions en desigualtat de condicions. Els principals líders independentistes són a la presó o a l’exili i no poden participar en la campanya electoral.\nEls tràmits de l’administració catalana s’alenteixen, és l’administració espanyola, des de Madrid qui decideix per nosaltres.\nS’ataca la cultura,l’educació i la llengua pròpies. Els documents de la Generalitat s’han de traduir a l’espanyol.\nEs desqualifica i ataca el sistema escolar de Catalunya, es qüestiona la immersió lingüística.\nS’ataca i censura els mitjans públics de comunicació de Catalunya. TV3 i Catalunya Ràdio han estat reconegudes com les més plurals de tot l’estat.\nLa Junta Electoral Central imposada vulnera el dret d’expressió als mitjans amb la prohibició de dir determinades paraules i fins i tot censura el color groc.\nS’obren expedients a més de quatre-cents mossos i als seus comandaments.\nSuprimeixen les Delegacions catalanes a l’exterior i hi acomiaden més de 100 treballadors.\nEs prohibeix a l’entitat “Port de Barcelona” fer els viatges comercials habituals.\nEl ministre Méndez de Vigo dona l’ordre que permet l’espoli de les obres de Sixena comprades i conservades per la Generalitat.\nS’endureix l’aplicació de la “llei mordassa” amb l’augment de la repressió contra CDRs, activistes i població, dificultant el dret de reunió i manifestació.\nAugmenta l’acció descontrolada i violenta dels grups feixistes amb la permissivitat del ministro del Interior.\nTanquen webs com la de l’ANC.\nEls comptes intervinguts de la Generalitat des del mes de setembre, abans no s’aprovés el 155, impedeixen el correcte funcionament de l’Administració catalana, afectant tota la població.\nCongelen el pressupost d’entitats socials, que resten en espera de saber si hi haurà continuïtat.\nEs retallen recursos econòmics dificultant la recerca dels investigadors que treballen a Catalunya i es malmet el prestigi dels científics catalans al món.\nMilers de policies i guàrdies civils són enviats a Catalunya sota la consigna “A por ellos!” per reprimir-nos i vigilar-nos.\nS’efectuen escorcolls a entitats dependents de la Generalitat. Tots els ciutadans estem sota sospita.\nS’aprova una llei feta a mida per afavorir el trasllat a altres indrets d’Espanya d’empreses que tenen la seu social a Catalunya, sota pressió i al marge de la voluntat dels accionistes.\nDesprés, això donarà peu a arguments sobre una situació fictícia de desgavell econòmic al nostre país. L’Estat espanyol dominat pel PP i els que li fan costat (PSC-PSOE, Ciudadanos, Ibex35) volen fer creure que tot això és culpa dels independentistes.\nTot el que està succeint s’hauria evitat fent un referèndum pactat que permetés expressar-se a la ciutadania de Catalunya.\nL’APLICACIÓ DEL 155 PERJUDICA A TOTS ELS CIUTADANS DE CATALUNYA


L’IVACE destina 8,8 milions d’euros perquè les pimes digitalitzen els seus processos productius | DiaDia\nInici Economia, empresa i ocupació L’IVACE destina 8,8 milions d’euros perquè les pimes digitalitzen els seus processos...\nL’IVACE destina 8,8 milions d’euros perquè les pimes digitalitzen els seus processos productius\nL’Institut Valencià de Competitivitat Empresarial (IVACE) ha llançat una nova convocatòria dirigida a ajudar les xicotetes i mitjanes empreses de la Comunitat Valenciana a digitalitzar els seus processos productius.\n“És la primera vegada que l’IVACE llança una convocatòria d’aquest tipus amb la qual volem, en línia amb el que exigeix el mercat, ajudar les pimes de la Comunitat Valenciana a millorar el seu nivell tecnològic, iniciar el seu posicionament en la indústria 4.0 i augmentar la seua dimensió empresarial”, ha assenyalat Júlia Company, directora general de l’Institut.\nLa digitalització té com a beneficis l’increment del valor afegit i l’ocupació de qualitat, el desenvolupament de sectors amb un potencial de creixement més gran i l’ampliació de les empreses en els mercats globals.\nLa convocatòria DIGITALITZA-CV compta amb un pressupost de 8,8 milions d’euros, destinats al fet que les empreses “facen més eficients els seus processos productius incorporant una nova manera de fer les coses gràcies als nous avanços en els sistemes d’informació i altres components electrònics”, ha explicat Company.\nLes accions que es protegeixen a través d’aquesta convocatòria comprenen la implantació i posada en marxa de solucions innovadores encaminades a la digitalització.\nEs tracta de projectes d’implantació de sistemes d’informació basats en models web 2.0 o evolucions posteriors de gestió de relacions de la cadena de valor, cicle de vida de productes i serveis, i economia circular.\nAixí mateix, inclou projectes de control de processos productius, sistemes de captura de dades, manteniment preventiu, automatització i sensorització associats a producte, servei i procés o sistemes de planificació de recursos empresarials, de logística interna i externa.\nL’Institut Valencià de Competitivitat Empresarial protegeix el 25 % dels costos subvencionables l’execució dels quals haurà de fer-se al llarg de 2017.\nEl termini perquè les empreses presenten les seues sol·licituds és del 17 de gener al 9 de març de 2017.\nautomatització i sensorització associats a producte\ncontrol de processos productius\nde logística interna i externa\nservei i procés o sistemes de planificació de recursos empresarials\nsistemes de captura de dades


diy olis essencials: aprendre a elaborar els seus propis olis essencials - Bellesa | Maig 2022\nrecepta de barra de sabó per a gossos\nFer olis essencials de bricolatge és més fàcil del que creieu. Podeu seguir la ruta de compra d’un coure encara, però això és car, així que ho vam fer amb un crockpot!\nEls olis essencials poden ser cars. I de vegades pot ser difícil trobar els que desitgeu.\nSabies que pots fer el teu propi?\nEls olis essencials són els olis volàtils que podeu extreure de plantes (o d’altres fonts). El mètode d’extracció típic és la destil·lació de vapor. En realitat podeu comprar o fer el vostre compte amb aquest propòsit. He trobat un bon coure de 2 quarts encara per uns 400 dòlars; encara hi ha massa diners. Així que vaig proposar esbrinar com puc fer els meus propis olis sense que el costós quedi.\ncom fer tovalloletes casolanes per a nadons\nOlis essencials de bricolatge\nSi bé en podeu fer el vostre compte, tingueu en compte que la majoria de les receptes d'oli essencial d'Internet són els olis en infusió. Ajuda a conèixer la diferència.\nOlis Essencials vs Olis Infusats\nOlis en infusió es fabriquen remullant herbes en un oli particular per extreure els compostos actius. Alguns botànics, com el calendula, s’infusen molt bé i creen un oli molt curatiu. Però alguns, com l’espígol, mai no són tan bons com l’oli essencial real.\nMolts olis essencials es distil·len al vapor, que implica fer foc al material vegetal per produir vapor, que viatja a través d’un tub, que després s’executa amb aigua freda. El líquid que es forma a partir de la condensació serà en dues parts, un compost d’aigua i un compost d’oli. El compost d’aigua és d’on provenen les aigües florals, com l’espígol i l’aigua de rosa. Els olis que pugen al cim són olis essencials de bricolatge.\nFàcil extracció d’oli essencial de bricolatge\nAmb aquest mètode, podeu extreure olis essencials de plantes que normalment no trobareu. M'encanta la menta, sent la menta de xocolata la meva preferida. Però trobar oli essencial de menta de xocolata normalment em deixava olis aromatitzats, no la veritat. Vaig poder fer una quantitat petita d’oli essencial de menta de xocolata que va ser increïble, tot i que va necessitar molt material vegetal per una petita quantitat. La menta d'aranja serà el meu pròxim experiment.\nTambé podeu fer barreges que no es troben a la natura. Vaig fer oli essencial de bricolatge de molla de roure, espígol i patxucli. Vaig poder obtenir una petita planta de patchouli a la meva botiga d'hidropònica local. L’aroma era increïble! Però com la menta de xocolata, la quantitat d’oli que es produïa era petita.\nIngredients i subministraments per a olis essencials de bricolatge\nuna olla de crock amb tapa\nprou material vegetal fresc per omplir el crockpot aproximadament a la meitat (almenys 3-4 tasses picades)\nCol·loqueu el material vegetal a l’olla del ganxet i cobriu amb aigua. L'aigua no hauria d'omplir més de ¾ del volum de la vaixella. Poseu la tapa cap per avall. (L’estructura còncava permetrà que el vapor que es formi es condensi i torni a caure a l’olla. Si no teniu tapa, podeu fer servir un plat.)\nPoseu la cassola ben alta per escalfar l’aigua. Un cop l’aigua calenta, baixa cap a baix. Feu més lent durant 3-4 hores.\nUn cop cuit el material vegetal, apagueu i deixeu-lo refredar. Quan estigui fresc, introduïu l’interior de l’olla del ganxet a la nevera. Si el vostre crockpot no es separa, podeu col·locar tota la unitat allà o transferir el líquid a un altre recipient. Deixeu-ho durant la nit.\nL’endemà, traieu l’olla del ganxet de la nevera. A la part superior es formarà una fina pel·lícula d’oli i serà dura després de refredar-se. (Aquests són els vostres olis essencials de bricolatge!) Aixequeu amb cura l’oli de l’aigua. Funciona ràpidament: començarà a fondre’s ràpidament.\nPoseu-ho en una ampolla i una tapa. Etiqueta bé el contingut. Hi pot haver una petita quantitat de líquid a base d’aigua a la part inferior. Podeu escalfar suaument l’oli per convertir el líquid al vapor i alliberar-lo de l’oli. No escalfeu l’oli massa temps perquè pot perdre potència.\nGuardeu-lo en un recipient de vidre de colors (com aquestes ampolles) lluny de la llum i la calor.\nPodeu utilitzar aquests olis essencials de bricolatge igual que els que heu adquirit, però potser no són tan forts com el que esteu acostumat. Estigueu preparats per utilitzar més del que faríeu normalment.\ncoll de puces de bricolatge\nConsells importants sobre bricolatge d’oli essencial\nEl millor és utilitzar material vegetal fresc en lloc de secar. Les herbes seques encara produiran una mica d’oli, però la fruita resultarà en més volum. Collita material vegetal al matí després que la rosada s'hagi assecat. Eliminar les herbes mortes, malaltes o amb insectes infectats.\nNecessitareu almenys 3-4 tasses de material vegetal. Això resultarà en unes culleradetes d’olis essencials de bricolatge. (Ara entenc per què els olis són tan cars!)\nTrossegeu el material vegetal per augmentar el volum superficial i permetre que s’escapen més d’olis.\nL’aigua destil·lada és important ja que l’aigua de l’aixeta pot tenir bacteris o altres contaminants que puguin malmetre la seva barreja.\nNo voleu aprendre a fer olis essencials?\nSi no creus que els olis essencials de bricolatge són per a tu, no et preocupis. DIY Natural utilitza i recomana olis de grau pur i terapèutic de Mountain Rose Herbs. Ens encanta la seva selecció, preus i qualitat, i pensem que també ho fareu!\nrecepta de crema de cara de consolada\nnetejador de dipòsits de vàter naturals\ncom fer un delineador d'ulls casolà


DA obre el seu programa electoral a la participació de la ciutadania\nExecutiva de DA\nActualitzada 06/12/2018 a les 09:16\nDemòcrates per Andorra (DA) obre el seu programa electoral a la participació ciutadana. Així ho va explicar ahir el secretari general de la formació, Esteve Vidal, que va apuntar que el dia 15 de desembre i “un altre dissabte de gener” se celebraran dues reunions en què s’espera la col·laboració de militants i simpatitzants amb el fi de confeccionar les propostes dels taronges per als comicis. “Farem taules de treball i qui ho consideri hi podrà participar”, va afirmar, al temps que va subratllar que “les bones idees no són monopoli de gent que ocupa càrrecs polítics”. Pel que fa a les llistes, Vidal va avançar que “encara tenim temps per parlar-ne” i que “quan faltin uns mesos per a les eleccions es treballarà en la seva confecció”. El secretari general va dir que DA està tenint “converses” amb “molta gent i grups polítics” a diferents parròquies amb vista a possibles coalicions.\nQue les bones idees no sempre venen del món polític??? Prácticamente MAI hi venen!!! He vist idees boníssimes de persones que diuen la seva, infinitament més bones i brillants de les que ens "obsequien" els polítics!\nHipocresia política, el que necessita el ciutadà és una llei de responsabilitat política, no engrunes ....\n#1 JAJAJAJA DA, no interressa!\nNO NO ! No fa falta que feu res! La ciutadania d'Andorra ja li ha quedat prou clar crec la feina que feu!!!! Gracies pero almenys per part meva DA ja no entra en les meves opcions! No os penso votar mai mes!


- Web independent de Notícies, reportatges, vídeos i articles per informar i formar opinió. > FESTES NADALENQUES > Albums Pessebre del Vivent > 2015\n< Gener, 2022 >\nCom cada any a Vilavenut s'ha fet la representació del pessebre vivent.\nEnguany tres representacions per a tres nadons.\nL'assistència de públic ha estat l'esperada, ni massa ni poca.\nL'organització ha treballat de valent, el recorregut ha sigut molt encertat, enllaçant petits quadres amb les escenes més tradicionals i fent-ne alguna de nova. El mercat s'ha apropat al visitant, els figurants immòbils com figures d'argila, el caganer de sempre, mig amagat arrenca el somriure de tothom i l'establia senzillament bonica, amb la figura d'un pastor tocant la flauta, metre a prop seu cau la neu. Una escena molt ben aconseguida i elogiada per a tothom, amb l'afegitó, que cada una de les tres representacions es van crear amb tres famílies del poble on aquest any hi ha nascut un nadó.\nEn sortir ens trobem els tres reis, que en alguna ocasió, trenca'n la immobilitat a petició de la mainada.\nJa estem arribant a la fi del pessebre i ens trobem en un espectacular i brillant aportació del grup Alma Cubrae que representen amb una il·luminació, muntatge i escenificació l'enterrament de l'època. A prop quatre escenes d'oficis amb tots els seus estris: els ferrers, la barca de pescadors, treballant els vímets i la sagrada família a la fusteria en un entorn molt autèntic com a punt final.\nEntre les tres representacions hem de destacar la del 26 de desembre, que just en acabar el pessebre començava el concert de Sant Esteve a l'Església de Sant Sadurní. La Coral les Veus de l'Estany ens va oferir un repertori molt complet començant amb cançons de Nadal, seguin amb música de cinema i acabant amb cançons reivindicatives, com l'estaca o la Cançó de les Balances on es va fer esment a la figura d'Ovidi Montllor, i la ultima on la veu dels dos solistes ens van deixa molt satisfets.\nGràcies a tota la coral i a la directora, que abans d'interpretar les cançons ens feia una petita explicació que ens endinsava a l'audició que en tot moment va estar a dalt de tot.\nTambé agraïm a tots els visitants que ens ajuden amb la seva aportació, als figurants que hi posen tot l'encant, als col·laboradors i organitzadors que per Nadal, fer de Vilavenut un pessebre és per a tots un gran regal.\nNeus Campmany i Queralt\nRegidora de Benestar social, sanitat i família i Coordinació municipal de Vilavenut\nINICI FESTES NADALENQUES Albums Pessebre del Vivent 2015 Web independent de Notícies, reportatges, vídeos i articles per informar i formar opinió.


Divendres 19 de maig: publicada la plaça d’enginyer, casament i reunió de Casal d’Estiu | Blog d'Agnès Ferré\nEl 6 d’abril vam aprovar la convocatòria per Junta de Govern però els tràmits de l’administració pública no segueixen la immediatesa a què estem acostumats. Perquè després d’aprovar-ho ho vam enviar a publicar al BOP de Tarragona i avui al DOGC i a partir d’ara les persones interessades tenen 20 dies naturals per presentar-se, que vol dir fins el 8 de juny.\nPer normativa els tècnics que signen informes com els arquitectes, arquitectes tècnics i enginyers, han de ser funcionaris o interins. Quan vam entrar a l’Ajuntament el 2015 no es complia i ho hem anat arreglant mica en mica!\nHem ampliat les hores setmanals d’enginyer perquè tenim volum de feina suficient per cobrir les 25h setmanals.\nAl migdia he tingut el goig de celebrar la cerimònia de casament civil del Jordi i la Toñi, a l’auditori del Centre Municipal de Cultura (CMC). Els casaments és una de les feines més maques d’estar a l’Ajuntament!\nCadascú té la seva història, cada parella tria la seva música, anells o sense anells, … però la cara de felicitat al celebrar la cerimònia fa que sigui un moment únic per tothom independentment d’estils, músiques i de número de convidats.\nA la tarda vaig, com a mare i com alcaldessa, a la reunió de pares i mares del Casal d’Estiu Municipal. L’any passat vam treure a licitació la gestió del Casal d’Estiu per dos anys, que va guanyar la Ballaruga i va anar molt bé.\nOferim Casal del dilluns 26 de juny fins el divendres 8 de setembre, menys la setmana del 15 d’agost que és la Festa Major.\nMolta gent a la reunió i segur que serà un èxit com l’any passat. A partir de dilluns comencen les inscripcions del Casal d’estiu i de l’espai jove (a partir de 10 anys).\nLa Marina i la Griselda de la Ballaruga ens han explicat la temàtica d’enguany del casal que és sobre Star Wars, on cada setmana s’han d’inventar un planeta, idioma, … i les activitats aniran sobre el que treballen. Seguiran anat dos matins a la piscina i vàries excursions. Tot a punt per l’estiu!\nAgnès FerréAl govern (2015/19), Alcaldessa, Treballem per la BisbalBisbal, Casal, casament, ocupació\nDissabte 20 de maig: Can Gordei, Curs monitors, torneig futbol i sopar de la primavera Dimecres 17 de maig: Dia de l’Emprenedor a Mas de les Gralles i Consell d’alcaldes


LOUIS VUITTON Louis Vuitton lliga de seda caqui [de propietat] [classifica B] per a homes ー The best place to buy Brand Bags Watches Jewelry, Bramo!\nPreu de venda： USD 130.35(IVA inclòs)\nNúmero de gestió del producte (URL del producte)：3777-2107600594880\n■ Condició: hi ha una taca.\n■ Nom del producte: Tie\n■ Color: caqui\n■ Mida: (Longitud total: uns 150 cm × punta de l'espasa: 9,5 cm)\n■ Observacions: és un preu especial gran per producte reciclat. [Botiga de Nagoya Osu]\nCom que es tracta d'una peça de vestir, tingueu en compte per endavant que serà lleugerament desgastada i arrugada quan s'emmagatzema. Tot i que és la notació de mida real, es poden produir alguns errors. Si teniu alguna pregunta sobre la mida, el material, la condició, etc., no dubteu a posar-vos en contacte amb nosaltres.\n(Longitud total: uns 150 cm × punta de l'espasa: 9,5 cm)


He trobat aquesta informació que penso que es important poder compartir amb tots vosaltres. A la web de la Fundació Alicia podeu accedir a un munt de recursos sobre salut i habits alimentaris on hi ha també una secció concreta amb molta informació i repectes per a persones que per diverses afeccions tenen una alimentació restringida o especial com: diabetis, càncer, celiaquia, fenilcetonúria i fibrosi quística.\nEn referencia a la celiaquia, Alícia ha presentat fa pocs dies el Manual de Restauració sense Gluten. Aquest Manual pretén ampliar les possibiltats que tenen els celíacs per menjar fora de casa. Aquesta iniciativa permetrà al col·lectiu de més de 60.000 celíacs de Catalunya ampliar les possibilitats d'anar a dinar o sopar a un restaurant i així normalitzar les seves vides en tots els àmbits. Aquest Manual el podeu descarregar gratuitament a la web de la Fundació Alicia.\nTambé ho teniu disponible en castellà: Manual de restauración sin gluten\nEtiquetes de comentaris: SALUT I HABITS ALIMENTARIS


--> Reclam Editorial i la Falla Sant Joan guanyen el 1r premi de Llibret de Falles 2017 - elseisdoble.com\nDomingo, 7 de junio de 2020 Edición diaria nº 4.811 Año: 14 Noticias: 36.332 Fotografías: 95.999 Comentarios de usuarios: 111.411\nReclam Editorial i la Falla Sant Joan guanyen el 1r premi de Llibret de Falles 2017\n"Dos triomfs consecutius situen a la firma riberenca en una posició cada vegada més calenta, acostant-se a les primeres files del complex món editorial en valencià"\nEns endinsem al mes de març, i açò només significa una cosa a Alzira: època de Falles. Els carrers ja són un formiguer de gent, concerts de petards en cada cantonada, parades de bunyols, xarangues tallant el pas dels cotxes per les principals artèries de la ciutat, i un microclima de sol, calor i ànims pels núvols. I enmig de tot el garbull faller, l'editorial Reclam segueix al peu del canó, fent tant de soroll com una mascletà.\nDissabte passat va tenir lloc la Crida fallera a Alzira, que, com és habitual, va reunir a una enorme quantitat de fallers i curiosos al voltant de l'Ajuntament de la ciutat. Allí mateix es van donar a conèixer els triomfadors del concurs del Llibret de Falles d'aquest 2017.\nDoncs bé, el primer premi se’l va endur la Falla Sant Joan, qui ha confiat el treball al que és el seu soci des de l'any passat: Reclam Editorial. I sí, ho han tornat a fer, perquè en l'anterior edició, 2016, el treball de l'editorial alzirenya va tornar a ser el millor, i els “borregos” ja es van emportar el primer premi. Una recompensa a l'esforç i l'originalitat nascuda de la col•laboració d'ambdues entitats, que connecten en el seu mètode de treball, s'entenen i multipliquen la seua eficàcia junts.\nAquests dos triomfs consecutius situen a la firma riberenca en una posició cada vegada més calenta, acostant-se a les primeres files del complex món editorial en valencià. Aquest pot ser el tret d'eixida definitiu que explote la riquesa amagada dels recursos de Reclam, i que podria sonar així com: “Senyor pirotècnic, pot començar… a publicar”.


À Punt - VÍDEO | Protestes a Barcelona per la inhabilitació de Torra\nÚltimes notícies | 28/09/2020 23:01\nCrema de contenidors als carrers de Barcelona, aquest dilluns / Alejandro García (Efe)\nLa decisió del Tribunal Suprem d'inhabilitar el president català Quim Torra ha provocat protestes a Catalunya aquest dilluns, principalment a Barcelona. Durant la vesprada, l'Assemblea Nacional Catalana i Òmnium Cultural han convocat concentracions en suport a l'expresident en pràcticament tots els ajuntaments. Aquestes manifestacions han tingut un caràcter pacífic i no han provocat incidents.\nLes protestes per la inhabilitació de Quim Torra s'han estés també per altres ciutats catalanes. Vora 1.500 persones s'han manifestat a Girona, segons l'Ajuntament de la ciutat, mentre que la Guàrdia Urbana ha xifrat en 300 les que han eixit al carrer a Lleida.\nHores més tard, els Comités de Defensa de la Repúblcia (CDR) han convocat protestes. Ja entrada la nit s'han produït alguns incidents a la Ronda de Sant Pere, on els manifestants han cremat contenidors i els bombers han hagut d'intervindre per a apagar el foc.\nLa marxa ha arribat a les 21:15 hores al Parc de la Ciutadella, on es troba el Parlament i on s'han viscut més moments de tensió entre els manifestants i els Mossos d'Esquadra.\nAlguns membres dels CDR, que han rebentat el tancament de les portes d'un dels accessos al parc, han llançat als agents pedres i material d'obra que han trobat al terra. Els Mossos han advertit per megafonia que cessara el llançament d'objectes o, en cas contrari, haurien d'intervindre.\nPoc abans de les 22:00 hores, els CDR han anat eixint del parc sense que els agents antidisturbis hagen realitzat càrregues i la protesta s'ha dissolt després que vora un centenar dels 500 que s'hi havien concentrat de vesprada als Jardinets de Gràcia arribaren a les portes del Parlament. Alguns grups de manifestants debaten si continuar la mobilització en una altra part.\nLa tensió ha anat en augment després que uns manifestants llançaren un petard i caps de porc cap a la línia dels Mossos i tallaren un carrer amb unes jardineres que han trobat en una vorera. Posteriorment, els manifestants s'han dirigit cap al Parlament i, en trobar tancats els accessos al parc de la Ciutadella, han forçat una de les portes metàl·liques.


Uns 2.700 joves d'entre 12 i 15 anys es vacunen el primer dia a Tarragona\nEls joves més matiners, acompanyats dels seus pares obligatòriament, van rebre la primera dosi al Palau d'Esports de Tarragona.\nMig miler d'adolescents, el col·lectiu més jove cridat a vacunar-se fins ara, demanen cita i reben la primera dosi el mateix matí\nActualitzada 05/08/2021 a les 08:35\nEl Palau d'Esports de Tarragona, a l'Anella Mediterrània, va començar a veure ahir les cares més joves des que el recinte esportiu va convertir-se en centre de vacunació massiva. Si el dimarts el Govern anunciava que s'obria la franja a les persones de 12 a 15 anys, ahir dimecres ja van ser uns 2.700 adolescents que van rebre la primera dosi al pavelló a tocar del barri de Campclar. De fet, més de mig miler de joves van demanar cita durant el matí d'ahir i van poder ser vacunats només unes poques hores després, abans de dinar. Tampoc va costar omplir les prop de 2.200 places que hi havia disponibles durant la tarda. Amb tot, són 300.000 els joves d'entre 12 i 15 anys cridats a vacunar-se amb Pfizer o Moderna a Catalunya. Aquells que fan 12 anys aquest 2021, però encara no els tenen, hauran d'esperar al dia del seu aniversari per poder rebre la vacuna.\nA primera hora d'ahir al matí encara costava veure algun adolescent a l'Anella Mediterrània. Però el Palau d'Esports es va començar a omplir de joves al voltant de les 10.30 h. Tots ells acompanyats dels seus pares o tutors legals, ja que hi han de ser obligatòriament. I no només això, ja que han de ser ells qui demanen la cita amb el seu DNI i el seu número de telèfon. Malgrat que cada jove vacunat havia d'anar al costat d'un acompanyant, l'increment de gent al pavelló no va entorpir la dinàmica de vacunació, que és exactament la mateixa que amb la resta de franges d'edat: comprovació del registre i les dades, administració del vaccí i repòs d'un quart d'hora per evitar que qualsevol complicació es produeixi ja lluny del personal sanitari.\n«És important que ens vacunem tots», reiterava Alba Martín, fent referència no només als joves que ara comencen a fer-ho, sinó les persones de la resta de franges que encara no ho han fet. Parlant dels adolescents, la coordinadora de la vacunació al Palau d'Esports recalcava que «aquest col·lectiu d'aquí a un mes començarà a anar a l'escola, sovint són asimptomàtics i són els que estan transmetent la malaltia». «Hem de tallar la cadena», sentenciava la infermera.\nUn dels adolescents que no va dubtar a vacunar-se el primer dia era l'Arnau Guasch, de 13 anys: «Estava molt tranquil i no m'ha fet mal». Guasch, que tenia diversos amics que ahir també havien demanat cita, animava a la seva franja a vacunar-se perquè «així podrem començar l'escola més tranquils». Per la seva banda, Marc Gil, de 14 anys, deia que «ja tocava, en tenia moltes ganes». Gil, que va decidir amb els pares vacunar-se ahir, remarcava que «és molt important que tothom es vacuni, a la nostra edat ens agrada sortir».\nEl Departament de Salut va afirmar ahir que encara hi ha 83.689 cites disponibles per vacunar-se, 59.000 de les quals per a primeres dosis.\nComenta el contingut : Uns 2.700 joves d'entre 12 i 15 anys es vacunen el primer dia a Tarragona


Publicat 07/03/2021 17:42CET\nA les 17.00 hores, 28.093 socis han votat presencialment\nSumat amb el vot per correu, són 48.756 vots i el 44,20 per cent del cens\nUn total de 48.756 socis i sòcies han votat ja presencialment en les eleccions a la presidència del FC Barcelona, passat ja l'ecuador d'una jornada electoral que finalitzarà a les 21.00 hores, amb un 44,20 per cent del cens electoral que ja ha exercit el seu dret a vot, que supera ara mateix la participació dels últims comicis del 2015.\nA les 17.00 hores, eren 28.093 els socis que havien votat, el 25,47 per cent del cens electoral (110.290 socis cridats a les urnes). Sumats amb els 20.663 vots per correu, la xifra de participació ascendeix a 48.756 vots, el 44,20 per cent del cens.\nUnes xifres superiors ja a les de les últimes eleccions, del juliol del 2015. Llavors, un total de 47.275 socis i sòcies van votar, el 43,12 per cent del cens de llavors. Aquesta vegada, el percentatge de participació i el número de vots ja és més elevat. Això sí, lluny encara del rècord de participació que hi va haver a les eleccions del 2010, amb 57.088 vots.\nEn la primera part de la jornada de votació, ha passat pel Camp Nou els capitans del primer equip de futbol; Leo Messi, Sergio Busquets, Jordi Alba i Sergi Roberto, a més de Jordi Alba i Riqui Puig.\nTambé hi han passat a exercir el seu dret a vot l'entrenador del Juvenil A de futbol, Sergi Milà, així com el tècnic del Barça B, Xavier Garcia Pimienta, i un dels seus jugadors, Roger Riera.\nA nivell institucional, ha votat ja l'expresident Josep Maria Bartomeu, la dimissió del qual amb la seva Junta Directiva en bloc ha propiciat aquesta jornada electoral. I, a més, està en el focus de mira per la seva detenció, dilluns passat, pel 'Barça Gate' amb altres alts càrrecs del club. També han votat els expresidents Sandro Rosell i Enric Reyna.\nLuis Enrique Martínez, exjugador, exentrenador (autor del triplet del 2015) i ara seleccionador espanyol, ha assegurat que votar és una oportunitat d'"elegir el 'presi' del Barça". "Espero que el que elegeixin els socis sigui el millor per al club. Tot és estrany en aquests temps, però hem demostrat sempre la nostra capacitat per adaptar-nos. Ens prepararem, provarem de veure el costat positiu de les coses", ha valorat als mitjans del club.\nUn altre il·lustre capità, Carles Puyol, ha assegurat que l'equip "està creixent" amb molts jugadors joves que ho estan fent bé. "Cal donar-los confiança i deixar-los treballar. El resultat de l'anada a la Champions ho posa tot molt difícil, però el Barça ha de competir fins al final. I si es pot remuntar, que està molt complicat, bé. I, si no, centrar-se en la Lliga i en la Copa", ha apel·lat.\nAlex Abrines, jugador del Barça de bàsquet, ha votat i ha parlat per Barça TV. "És important per a tots els culers que els socis vinguin a votar, i més amb la crisi de la Covid; cal elegir un nou líder. Hi ha moltíssima gent aquí, m'ha costat arribar i visc al costat. Diu molt de les expectatives, la gent té ganes de votar i a veure qui en surt guanyador", ha manifestat. També ha votat el jugador d'hoquei patins Sergi Panadero.\nS'ha personat també l'expresident de la Generalitat Artur Mas. "Són les eleccions més complicades, per la mascareta i la pandèmia però també per la situació del club. Però miro de no quedar-me només amb les coses dolentes, i amb la nova Junta i l'esforç de tots al club, espero que tot això tingui una sortida", ha valorat a Barça TV.\nA les 9.00 hores s'han obert les sis seus electorals en aquesta jornada democràtica al FC Barcelona, per elegir el nou president i Junta Directiva del club, amb poca afluència, escasses cues i molt ordre en una jornada marcada per les mesures sanitàries per fer front a la pandèmia de coronavirus.\nUn total de 123 meses de votació repartides pel territori --111 a Barcelona, 5 a Girona, 3 a Tarragona, 2 a Lleida, 1 a Tortosa i 1 a Andorra-- han començat a rebre socis i sòcies a partir de les 9.00 hores, seguint els horaris que recomana el club per espaiar les votacions.\nEntre els primers a votar hi ha hagut els tres candidats a la presidència. Citats pel club, el primer ha estat Joan Laporta a les 9.58 hores, el segon Toni Freixa, a les 10.45 hores, i l'últim Víctor Font, que ha votat a les 11.27 hores.


LA 5ª EDICIÓ DE CATACRACKS JA ESTÀ AQUÍ\nJA SOM AQUÍ!!! I estem d'aniversari... FEM 5 ANYS!!!!\nCom en les darreres ocasions, estem treballant de valent perquè en gaudiu molt aquell dia.\nEl concurs té lloc al vespre, al gimnàs de l'Escola i es juga en equips. Està dividit en 2 parts separades per un petit refrigeri per agafar forces i poder continuar. L'objectiu del mateix es respondre preguntes de diferents temàtiques, tipus Trivial.\nAixí que prepareu-vos, Dissabte 12 de Maig!!!! és el dia del concurs. Ja podeu anar formant els equips de 6 persones, posar-vos un nom i triar qui serà el capità!\nEl període d'inscripció s'obre el proper diumenge dia 18/02/2017 quan a través del mail rebreu un formulari d'inscripció.\nUs recordem que per formalitzar la inscripció heu de ser un grup format per 6 persones, haver triat un nom que us identifiqui i un capità que us representi. El període d'inscripció es tancarà el dia 6/04/2017 quan quedaran inscrits aquells equips que hagin omplert el formulari amb totes les dades i hagin fet el pagament del concurs que inclou el refrigeri de la mitja part i que aquest any tindrà un cost de 13€ per persona .


▷ CLASSES DE FORRÓ Barcelona - Bailongu\nEstàs buscant classes de forró a barcelona?\nPer què ballar forró?\nÉs el ball més de moda al Brasil.\nLa seva música melodiosa i sensual t'enganxarà\nEl forró no és un estil de ball, és una festa!\nEt divertiràs molt i aprendràs amb el millor professor de Barcelona\nQuè és el forró?\nContagiat de l'energia d'un dels balls més populars del Brasil. El forró és un estil de música i una dansa popular originaria del Nord-est del Brasil i gràcies a que és un ball divertit, que els seus pasos són senzills i la música s'enganxa, s'ha convertit en un dels balls preferits entre els brasilers.\n4 Motius per triar els nostres cursos de Forró\nI només a Bailongu, et regalem 4 nits de ball gratis: 2 Salsongus + 2 Bachatongus.\nEls nostres alumnes de Forró també trien ...


Ajuntament de Caldes d'Estrac - Comunicat sobre les falses informacions sorgides al voltant de les obres del carrer Riera\nComunicat sobre les falses informacions sorgides al voltant de les obres del carrer Riera\nL'equip de govern lamenta que l'oposició intenti entorpir, novament, la tasca de l'Ajuntament amb falses acusacions i mancades de rigor\nDavant les acusacions públiques del grup municipal de Junts per Caldes en relació a una suposada actuació irregular del regidor Joan Baró en el marc de les obres del carrer Riera, 4-6, l’equip de govern lamenta que l’oposició intenti entorpir, novament, la tasca de l’Ajuntament amb falses acusacions i mancades de rigor. Per això, tot seguit es relaciona el detall tècnic dels fets:\nDesprés del soterrament de la Riera del municipi, que es va realitzar l’any 2003, es van detectar importants problemes de clavegueram. Aquests es van traduir per a diversos habitatges del poble en una mala execució de les connexions de clavegueram efectuades per l’Agència Catalana de l’Aigua.\nL’any 2007, quan al capdavant del govern municipal es trobava Junts per Caldes (en aquells moments, com a grup de Convergència i Unió), l’expedient de reclamació de danys presentat pel Sr. Joan Baró i Viaplana (que en aquells moments no tenia cap càrrec públic) es va resoldre favorablement. L’expedient resolt, signat per l’exalcalde i actual portaveu del grup Junts per Caldes, Sr. Joaquim Arnó, acceptava la petició del Sr. Joan Baró i Viaplana perquè es liquidessin els danys produïts per la mala execució de les obres de la Riera.\nDurant el 2020, com es pot comprovar en els expedients municipals, el Sr. Joan Baró i Viaplana no ha sol·licitat llicència d’obres per al carrer Riera, 4.\nTal i com consta en l’informe dels Serveis Tècnics municipals, les actuacions que ha portat a terme recentment la Brigada Municipal a la Riera han tingut com a objectiu solucionar els importants problemes de clavegueram que s’arrosseguen des de l’any 2003 arran la mala execució feta per l’Agència Catalana de l’Aigua. Aquestes actuacions formen part d’una escomesa nova que s’ha executat amb mitjans propis municipals.\nPrèviament a realitzar les obres, les actuacions van ser objecte d’informe per part de la concessionària del servei de clavegueram, SOREA, que va concloure que calia procedir a la seva execució i estimava un cost de 3.643,16 euros, així com que no li corresponia a ella el manteniment i la conservació de les escomeses individuals de clavegueram.\nDavant del posicionament de la concessionària, es va emetre un informe dels Serveis Tècnics municipals on es recollia una valoració tècnica i econòmica de les mateixes actuacions per un valor de 301,06 euros en materials i de 2.167,27 euros en personal per les tres jornades de feina requerides per solucionar la problemàtica. Els tècnics municipals van desestimar fer una reclamació a l’Agència Catalana de l’Aigua i van determinar que l’Ajuntament havia d’assumir aquest cost de manera subsidiària.\nAixí doncs, l’Ajuntament de Caldes d’Estrac ha actuat com a responsable subsidiari dels danys produïts pels defectes de connexió i ho ha fet amb recursos propis, com li correspon en l’exercici de l’activitat de prestació dels serveis públics bàsics.\nL’equip de govern lamenta profundament i denuncia l’estil d’oposició emprat pel grup municipal de Junts per Caldes consistent en acusar sense proves amb l’objectiu de desgastar l’actual govern municipal; i referma el compromís de seguir treballant per al poble de Caldes sota els valors de la transparència, el rigor i la honestedat.


Barcelona tanca el 2020 amb 97.400 ocupats menys i amb una taxa d'atur del 13,67% La República\nACN Barcelona.-La demarcació de Barcelona tanca el 2020 amb 97.400 ocupats menys, fins als 2,47 milions de treballadors, i amb una taxa d’atur del 13,67%, tres dècimes més que el […]\nACN Barcelona.-La demarcació de Barcelona tanca el 2020 amb 97.400 ocupats menys, fins als 2,47 milions de treballadors, i amb una taxa d’atur del 13,67%, tres dècimes més que el trimestre anterior, segons les dades de l’Enquesta de Població Activa (EPA), que l’Institut Nacional d’Estadística (INE) ha publicat aquest dijous. En comparació amb l’any passat, l’atur ha pujat, ja que en tancar el 2019 la taxa a Barcelona era del 10,47%. En total, aquest territori ha tancat l’any amb 391.400 desocupats, 91.000 més que a finals del 2019, quan hi havia 300.400 persones sense feina. En el conjunt de Catalunya, la taxa d’atur va acabar el 2020 en el 13,87%, per sobre de la barcelonina.\nAquestes comarques han notat l’impacte de la covid i estan lluny dels índexs d’ocupació pre-pandèmia, quan en aquest territori hi havia 2,5 milions d’ocupats. La destrucció de llocs de feina s’ha concentrat en el sector servei amb 66.300 treballadors menys.


Continua a la baixa la xifra d'ingressos per coronavirus a l'Hospital de Mataró\nInicioMataróContinua a la baixa la xifra d’ingressos per coronavirus a l’Hospital de Mataró\nLa xifra de persones ingressades per coronavirus a l’Hospital de Mataró continua a la baixa. En les darreres 24 hores el centre ha donat l’alta a sis persones més que han superat la malaltia, segons les dades que publica Mataró Audiovisual. Ara la xifra d’ingressats és de 116, dels quals 11 són a la Unitat de Cures Intensives (UCI). Feia setmanes que no s’assolia aquesta xifra.\nAmb aquestes dades l’Hospital de Mataró acumula 337 altes. En les últimes hores també s’ha registrat una nova defunció, amb el que el total de morts per coronavirus en aquest centre hospitalari ara es de 108.\nRespecte al personal sanitari en situació d’aïllament la xifra ha augmentat en dos professionals i ara se situa en 115.


"La consulta és profundament antidemocràtica": 10 frases de Rajoy en defensa del recurs contra el 9-N\nEl president del govern espanyol es mostra "obert a buscar camins dins la legalitat"\n3 min. Madrid 29/09/2014 13:44\n651x366 El president del govern espanyol, Mariano Rajoy, i la vicepresidenta, Soraya Sáenz de Santamaría, durant el consell de ministres extraordinari d'aquest dilluns. EFE El president del govern espanyol, Mariano Rajoy, i la vicepresidenta, Soraya Sáenz de Santamaría, durant el consell de ministres extraordinari d'aquest dilluns. EFE\nEl president del govern espanyol, Mariano Rajoy, ha anunciat aquest dilluns que el consell de ministres ha "formalitzat" davant el Tribunal Constitucional els recursos en contra del 9-N. Ho ha fet en una breu declaració institucional davant els mitjans reunits a la Moncloa. Només ha acceptat tres preguntes. Recollim les seves idees en 10 frases:\n1. "Després d'analitzar els dictàmens sol·licitats al Consell d'Estat, el govern [espanyol] ha formalitzat davant el Tribunal Constitucional els recursos d'inconstitucionalitat contra la llei de consultes no referendàries aprovada pel Parlament de Catalunya i contra el decret de la convocatòria de la consulta pel 9-N firmat pel president de la Generalitat. Com sabem, si s'admeten a tràmit pel Tribunal els dos recursos, queda immediatament suspesa la vigència, tal com disposa l'article 161.2 de la nostra Constitució".\n2. "La Constitució és reformable, però la consulta no encaixa de cap manera en els procediments d'aquesta reforma. És fals que el dret a votar i a decidir es pugui atribuir de forma unilateral a una comunitat, negant-la al conjunt de la nació. És un recurs demagògic apel·lar a una cosa que sona bé, el dret a expressar-se. El problema és que qui esgrimeix això priva els drets del conjunt del poble espanyol".\n3. "La consulta és profundament antidemocràtica".\n4. "El dret que [Mas] pretén donar als seus el sostreu a la resta [...]. Ningú pot privar tots els espanyols del dret a decidir del que és de tot el seu país".\n5. "El govern [espanyol] es veu obligat a recórrer en defensa de la Constitució, però també en defensa de les llibertats de tots els espanyols, incloent-hi els ciutadans de Catalunya. Amb aquest recurs també defensem els seus drets".\n6. "A ningú se li impedeix expressar la seva voluntat, però no es pot permetre que la voluntat d'una part privi els drets del conjunt".\n7. "Les lleis es poden canviar, però sempre per la via democràtica. Qui desitgi modificar la situació té tota la llibertat de plantejar una reforma [de la Constitució] i proposar-la en termes democràtics. Aquesta és la manera de fer les coses, no buscant dreceres per violentar la legalitat, per molt que vinguin adornats amb boniques paraules".\n8. "El govern [espanyol] s'ha mantingut obert permanentment al diàleg [...]. Però des de la Generalitat s'ha fet el contrari: s'han pres decisions unilaterals pretenent arribar a un punt de no retorn que obligués la resta a acceptar-ho sense més ni més" [...] Encara som a temps de redreçar el rumb, superar una dialèctica estèril de confrontació i buscar un diàleg fructífer ".\n9. "Lamento que tot i aquestes consideracions el president de la Generalitat hagi convocat la consulta. Ho lamento perquè va en contra de la democràcia, divideix els catalans, els allunya d'Europa i perjudica greument el benestar dels ciutadans, per no parlar de la frustració i condemna dels ciutadans de Catalunya per fer-los creure que es duia a terme una iniciativa que per la legalitat no pot veure la llum. I el pitjor és que [Mas] ja ho sabia amb temps".\n10. "Estem oberts a buscar camins dins de la legalitat [...]. Però tot el diàleg dins la llei, cap [diàleg] fora de la llei".


Alberto Garzón acusa el «nacionalisme de dretes de Mas» d'«identitari» | NacióDigital\nAlberto Garzón acusa el «nacionalisme de dretes de Mas» d'«identitari»\nCreu que CDC certa "un cert terreny i un espai jurídic on fer beneficis en contra de la població" | Formacions com PxC es reivindiquen com a "identitàries"\nper EP/B.F. , 17 de juliol de 2015 a les 19:50 |\nEl líder electoral d'IU, Alberto Garzón, aquest matí a RNE. Foto: EUPV\nEl cap de llista d'Izquierda Unida (IU) a les eleccions espanyoles de la tardor, Alberto Garzón, ha assegurat aquest divendres que "el nacionalisme de dretes d'Artur Mas" és un nacionalisme "identitari", que garanteix "un cert terreny i un espai jurídic on fer beneficis en contra de la població", i això és "profundament hostil", ha assegurat. En l'argot polític, "identitari" s'associa a "xenòfob". A tall d'exemple, Plataforma per Catalunya (PxC) es presenta a si mateixa com una formació "identitària".\nAixí s'ha expressat el candidat d'IU a la presidència espanyola en declaracions a RNE, en què ha assegurat que el contingut de la reunió entre Felip VI i el president català, Artur Mas, "no transcendirà". En qualsevol cas, creu, Mas l'aprofitarà per fer campanya política "perquè els catalans i les catalanes votin el que a ell li interessa".\nEn una entrevista anterior a Nació Digital, Garzón ja va expressar un punt de vista similar: "La Declaració Unilateral d'Independència (DUI) és un joc d'interessos entre CiU, ERC i el PP."\nGarzón, ara mateix, està mantenint un pols amb Pablo Iglesias per decidir si, de cara a les eleccions al Congrés, IU i Podem van en coalició o no. Garzón així ho ha reclamat en diverses ocasions, i Iglesias s'hi ha negat. En paral·lel, ha sorgit la plataforma Ahora en común, que aplega tant militants d'IU com de Podem, Equo, intel·lectuals, periodistes, activistes culturals..., que advoquen per aquest pacte. Aquest divendres, Garzón ha anunciat que estava disposat a presentar-se a les primàries d'aquest projecte per ser-ne el cap de llista.\n27-S Eleccions Parlament 2015, Política, eleccions Parlament 2015, Alberto Garzón, IU, 27-S, EUiA, Artur Mas, procés català\nPer Anònim el 19 de juliol de 2015 a les 12:59\nMe gusta este foro por la objetividad. Todo el mundp se MIRA SU OMBLIGO. Le hablan de "pinza" aGarzon, que han pactado todos los gobiernos de CDC con PSOE y PP durante TODAS la slegislaturas. No puedo opinar de TVE por que casi no la veo pero decir TV3 es decir manipulación y pesebrismo. No me digan que no llevan ustedes antojeras, el Sr. Mas ofrece una lista única con "SOCIEDAD CIVIL" ¿ para que? si la condición sin equanom es que el será el presidente si gana. Para que va el primero el Sr. Romeva...politico...? la Forcadell...politica---? la Casals... politica---? Por cierto la Sra. Muriel Casals por que no pide la independencia donde nació en la Catalunya nord. Tiene miedo que se parta de risa el Jefe de Gobierno frances, que es un CATALA el Sr. Valls...Podria seguir pero las lagrimas me mojan el folio,\nAl de les 20:36\nPer Anònim el 18 de juliol de 2015 a les 22:19\nNoi l'has clavat, el 1er. Perill per el procés catala es la extrema esquerra espanyola que aplana el cami perque despres vingui la extrema dreta espanyola i si algun ignorant te algun dubte que estudiï una mica que va passar aqui dels anys 30 als 40 del segle passat\nPer Jordi Esrelada el 18 de juliol de 2015 a les 17:43\nUn altre caspanyolet que no entén res de res. La veritat sigui dita, si tant els costa entendre què passa a Catalunya i per què passa, és potser perquè ja no donen més de si! Deixem-los amb el seu estupor d'incomprensió. Han tingut molts anys per intentar entendre les coses i tampoc la pedagogia que s'ha fet des de Catalunya no ha servit de res .\nPer Karlus el 18 de juliol de 2015 a les 16:41\nEl comunista Alberto Iglesias, si no es independentista que ho digui\nPer Anònim el 18 de juliol de 2015 a les 16:25\ni que es deixi de calificar de quin "tipus" d'independentisme és en Mas. L'indepedentisme no té calificatius, és o no és.\nPer Corrupgència el 18 de juliol de 2015 a les 16:13\nEspanya és tan poc integradora que el català que el català està prohibit no? Tan poc integradora que no hi ha escola en català. ni mitjans de comunicació en català, ni rotulació en català, ni res de res, no? Segur que ets dels qui preferirien que res no hagués canviat des del 1975. Jo, en canvi, no. I dóna'm un sol exemple UN que demostri que els catalans som gent sotmesa, només UN, a banda de la mentida de l'espoli fiscal (cada dia en doneu una xifra i l'únic cert és que el PIB de Catalunya s'ha duplicat en 20 anys).\nPer Anònim el 18 de juliol de 2015 a les 16:12\nD'entrada CDC té de fa molts anys que té en Nous Catalans, de la mà de l'Àngel Colom, una sectorial que cap partit d'esquerres té. A més, m'agradaria que m'expliqués el boinapitecus d'esquerres aquest com es menja que el nacionalisme de dretes i excloent integri tants i tants immigrants nascuts a Escanya i fora. I per a acabar, si tan poc identitari és ell, suposo que no tindrà problema en treure la frontera amb el Marroc, per exemple.\nconoce de sobras que intentar engañar con las derechas y las izquierdas\nPer Anònim el 18 de juliol de 2015 a les 14:39\nSr. las derechas, las izquierdas, los de centro, los de centro derecha, los de centro izquierda etc. etc. todos estan representados en la "lista unitaria catalana". Hable como desplumaron los de IU su partido a Bankia expliquelo a los depositarios de Madrid como un partido de izquierdas desplumo a estas personas.\nPer Jodi Carrasco el 18 de juliol de 2015 a les 14:11\nCOm es nota quan el CNI treballa i quan no. Quan el CNI treballa hi ha comentaris contra els catalans i puntucions negatius. Penseu que TOTS i cadascun dels missatges a favor d'Espanya els fa el CNI. L'espanyolisme està enfonsat totalment i menys actiu que mai\nColau el va fer fora de l'edifici de l'ajuntament quan es va voler fer la foto.\nPer Anònim el 18 de juliol de 2015 a les 14:04\nFins l'Ada se'n adona de què van aquests gauchistes - nonacionalistes- de saló.\nPer Anònim el 18 de juliol de 2015 a les 12:58\nCatalunya, separatista. Espanya, separadora.\nContra Pujol es vivia millor\nPer Anònim el 18 de juliol de 2015 a les 12:16\nUn espanyol és sempre un anticatalà...Ho porten a la sang\nSEMPRE ENS TRACTEN DE LO PEOR\nPer Anònim el 18 de juliol de 2015 a les 12:08\nAQUET NO HA VISCUT MAI A CATALUNYA NO POT OPINAR DEL KE SENTIM ELS CATALANS KE VOLEM INDEPENDENCIA PER KE LE VOLEM? PER KE ELS ESPANYOLS SEMPRE ENS MENYS PREEN PER KE PARLEM CATALA I TENIM UN ALTRE TARANNA..... KE ES MILLOR. ANEU ANDALUSIA DE VACANCES COM PARLEU CATALA MALAMENT SI PARLEU INGLES US FARAN FESTES..... AIXO QUE VOL DIR SR\nAl corrupgència de les 1.14\nPer Edgar D. el 18 de juliol de 2015 a les 11:21\nPer suposat que a Catalunya es pot ser unionista i votar en contra. El que ens indigna és que ens cataloguin com "xenòfobs", "racistes", "naZionalistes", etc. Quan Catalunya va ser sempre, és i seguirà sent un poble integrador de cultures. Per cert, molt més integradora que Espanya que mai no ha sabut ni volgut acceptar la cultura catalana. Ho has entès?... Suposo que no. Però ho he intentat.\nEL NACIONALISME DE DRETES COM D'ESQUERRES, Sr Garzon,\nPer Anònim el 18 de juliol de 2015 a les 11:21\nNo sols, sinó TAMBE ha de ser identitari. Doncs IDENTITARIA és TAMBE una NACIO o POBLE\nPer Avia el 18 de juliol de 2015 a les 08:03\nAquest es el Sr. retratat a l'Ajuntament de Barcelona amb l'Alcaldessa? Que hi feia? cap dels politics de l'oposicio n'han de dir res???? els hi sembla be???\nLos extremeños se tocan, a Espanya.\nPer Anònima el 18 de juliol de 2015 a les 06:35\nEl que més els treu de polleguera és la correspondència ideològica Catalunya/Espanya. Mentre a Espanya la dreta és EXTREMA DRETA PURA I DURA, desplaçant cap a aquest cantó tot el ventall, a Catalunya la dreta és centre o centre-esquerra. Per això hem de marxar. Per això marxem.\nS'està conformant el bàndol del NO\nPer Anònim el 18 de juliol de 2015 a les 04:01\nA la llibertat de Catalunya (i a la llibertat en general).\nNi un vot als partits que subordinen Catalunya a Madrid\nPer Anònim el 18 de juliol de 2015 a les 03:31\nA Extremadura IU va fer president el Monago del PP. Això sí que és dreta identitaria.\nHo tenim guanyat\nPer Robert As el 18 de juliol de 2015 a les 02:05\nEl més semblant a un nacionalista espanyol de dretes és un nacionalista espanyol d'esquerres. No hi ha res a fer. Fins que no s'ho trobin no ho entendran.\nQuè demòcrates els indepes\nPer Corrupgència el 18 de juliol de 2015 a les 01:14\nNo havíem quedat en que es podia estar en contra de la independència sempre i quan s'estigués a favor del "dret a decidir"? Doncs no ho sembla pels vostres comentaris a les declaracions de Garzón (i el mateix es podria dir de Podemos). El més graciós és que el PSC, que ja ha deixat de ballar-li l'aigua a l'independentisme, està començant a pujar a les enquestes.\nAquesta llista unitària els hi fot més mal que una pedregada poc abans de la collita\nPer Lo cap d'en Moragas el 18 de juliol de 2015 a les 01:10\nSenyor Garzón: La meva mare em va parir d'esquerres moderades, no trinxaires ni populistes, entenent que sempre hi haurà rics i pobres. Ara, en aquest Procés Català, crec que el senyor Mas dona la talla, on de moment no s'arruga en cap moment. El que si crec, que vostè no entén res del fet català, tot i haver nascut amb democràcia. Li diré que aquesta democràcia és de pandereta, on a l'ensenyança castellana de la història, se li amaga encara avui el fet català que dura cinc-cents anys amagant el que va succeir i el que realment era Catalunya. Les repressions al poble queden dintre dels sentiments de la gent, on el repressor és l'enemic i tard o d'hora surt la revenja. Donar les culpes al president Mas es una fal·làcia oportunista per part de vostè. Un discurs 'barato' sense aprofundir amb la realitat. Catalunya té identitat pròpia i no reconèixer això pel centralisme absolutista que no ha canviat res en tots aquests segles, ha portat a la conclusió de millor ser independents. En aquesta Espanya plural, porti'm un llibre de text de la història que estudia el jovent de les castelles, on digui que en la Guerra de Successió, el Borbó va aniquilar les institucions catalanes per esborrar el sentiment de poble i va construir una ciutadella amb els canons encarats al poble per sotmetre'l. A veure si pot trobar el llibre que expliqui tot això al jovent castellà. Ara no ens vingui a explicar sopars de duro.\na qui pugui interesar.\nPer Anònim el 18 de juliol de 2015 a les 00:48\nEl program de TVE " La Noche en 24 hrs.", plataforma descaradament dediàtica del PP, és cada dia que passa un forum d'excitació i incitació anticatalana. El Mallorquí afincat a Madrit Antonio Papell (en castellà papel) ha fet aquesta nit un alegat polític incitant les forces de tota mena espanyoles contra el que ell anomena de flagrant cop d'estat de Catalunya contra España, amb la connivència dels seus contertulians. Per descomptat que no s'ha ni intentat, a pesar del nivel que presumeixen els tertulians, esbrinar les causes per les que s'arriba a a la situació independentista catalana, sino que es va de dret al grà en quant engrescar l'anticatalanisme. Ni el per què de la fallida de l'estatut, que és una de les causes segons ja fa temps vaig llegir a un catedràtic de ciències polìtiques de la universitat de Sevilla, de qui ara no recordo el nom, que ja va dir que des d'aquell moment la constitució espñola havia perdut tot el valor que lligava Catalunya amb Espanya, ni del greuges que han portat a Catalunya a reaccionar com ho està fent. Poso en públic coneixement, aprofitant l'oportunitat que ens dona aquest foro, amb l'esperança de que arribi a persones que poden denunciar millor que jo l'arbitràrietat i el reiterat partidisme de la TV pública espanyola.\nPer Anònim el 18 de juliol de 2015 a les 00:32\nLes esquerres han portat millores socials però també atur i deutes en les dues epoques en que han gobernat. Cal recordar que les dues crisis més dures que ha tingut espanya desde la fi de la dictadura han estat amb Felipe Gonzalez i Zapatero a la Moncloa. Aquest cercle viciós provoca que les millores socials no es puguin mantenir economicament degut precisament a les crisis que els mateixos provoquen. Aixó vo, dir que soc votant del PP ? Noooooo, mai de la vida. Soc votant català i com a tal he votat CiU o ERC depenent del moment però mai partits amb matriu espanyola perquè crec que si podem administrar els nostres recursos no serem tan permeables a les crisis independentment de quei governi la Republica de Catalunya. Per cert senyor Garzón, vosté pot opinar el que vulgui, faltaria més, però abans de parlar del Sr Artur Mas i Gavarró s'hauria de rentar la boca amb lleixiu.\nPer Boi el 18 de juliol de 2015 a les 00:27\nDesempallegar-nos d'aquets espanyols serà un descans.\nComençant fent les maletes\nPer Anònim el 17 de juliol de 2015 a les 23:59\nNo sóc votant del Mas, però només per tocar els nassos a aquests pesats d'extrema esquerra espanyola, li donaré el meu vot. A més ja comencen a estar desgastats amb els seus lemes i apagats d'entusiasme reivindicatiu avorrit i antic d'idees, i l'únic que saben fer és confrontació i odi, i encara no saben que els catalans no anem per aquí. El que havia abans a la política no m'agradava, però si aquest és el canvi, encara m'agrada menys. Adéu Espanya!\nHem tocat la tecla!\nPer Anònim el 17 de juliol de 2015 a les 22:49\nAra si que s'han posat nerviosos, estan donan punyades al vent. Keep calm i unió entre catalans.\nQuin altre pocavergonya\nPer Anònim el 17 de juliol de 2015 a les 22:19\nNo hi ha diferència entre un nacionalusta espanyol de dretes i un d'esquerres. Tots són prepotents, insultants, ofensius i supremacistes.\nAu, embolica que fa fort!\nPer Anònim el 17 de juliol de 2015 a les 21:50\nTots fan igual, els dels PSOE conxorxen els del PP amb els nacionalistes/independentistes. Els del PP conxorxen els nacionalistes/independentistes amb els del PSOE. Els de Ciutadans conxorxen els nacionalistes/independentistes amb els del PP i amb els del PSOE. Els de IU, ja ho veieu amb la pròpia notícia d'aquest article. Vaja, que els nacionalistes/independentistes som els de la força del mal i els seus adversaris polítics els que se'ns uneixen per anar en contra d'alguna cosa que només ells defensen pensant amb el bé de tothom. Buf, quin discurs i quin argumentari més infantil, oi?\nPer Anònim el 17 de juliol de 2015 a les 21:22\nJa comença (continua) l'atac , malaltis a Artur Mas. Que es el quie els hi fa mes por. L'esquerranisme d'en Junqueras o d'en Fernandez no son identitaris?. I el seu castellanisme españolero no es identitari?\nPer Anònim el 17 de juliol de 2015 a les 21:06\nAra resultarà que ser de dretes és un crim.\nPer Anònim el 17 de juliol de 2015 a les 20:52\nEm molesta molt tots aquets politics que em tracten de tonto. Jo puc entendre que voste estigui a les antipodes del Sr Mas, pro dir que votarem el que ell volgui es un insult\nPer Joan BG el 17 de juliol de 2015 a les 20:51\nHay que tener mucha cara para decir esto, Garzón!.\nesquerras de fireta.....\nPer Marenostrum el 17 de juliol de 2015 a les 20:45\nNo s enteran de res o pitjor fan joc brut de baix calad\nels aliats del nacionalisme espanyol\nPer Anònim el 17 de juliol de 2015 a les 20:36\nL´esquerra espanyolista serveix els interessos de la dreta espanyolista. Els nacionalistes espanyols de dreta o d´esquerra mai no toleraran que Catalunya és un a nació que té dret a decidir el seu futur lliurement, diguin ells el que diguin. No ho respectaran.\nPer Anònim el 17 de juliol de 2015 a les 20:35\nAquest senyor és dels qui només veuen nacionalisme en els altres. És una mostra del nacionalisme espanyol «que no cesa» i que no es reconeix com a tal. L'anticatalanisme és una important força d'unió - ¿l'única? - entre els diferents partits espanyols. Un factor de la unitat d'Espanya. Com Sáenz de Santamaria, és un jove amb idees arnades.\nDeclaracions tan simplistes com aquestes\nPer Anònim el 17 de juliol de 2015 a les 20:32\nem fan pensar que España esta mes a prop del planeta Mart que de Catalunya. Independencia ja, per no perdre l'enteniment que encara em queda despres d'escoltar tantes tonteries españolistes\n"mànigues d'armilla" Garzón\nPer Federafollets el 17 de juliol de 2015 a les 20:32\nUna ment simple. Tu no gustar a Iglesias. Tu entender?\nPer Anònim el 17 de juliol de 2015 a les 20:30\nQuina és la "població", "todos los espanyoles"? també votaràn però poden continuar sent d'Espanya, que sense Catalunya, Països Catalans, Euskadi, Galicia, etc serà de menys extensió, però suposo voldràn continuar dient-se Espanya\nPer Anònim el 17 de juliol de 2015 a les 20:27\nI que coi saps? Ah si només saps que no saps res..\nPer Albert Lleida el 17 de juliol de 2015 a les 20:22\nAquests diIU, ICV, Podemos i companyia encara no han entès de què va la pel·lícula. Ara no votem dretes, esquerres o centre, això ho votarem a les primeres eleccions constituents de la República Catalana.\nPer Anònim el 17 de juliol de 2015 a les 20:22\nLa formació de Pablo Iglesias pacta amb ICV-EUiA a Catalunya però no amb Izquierda Unida a Madrid.\nLo identitario es, "En España no nos juntamos con Podemos, pero en Catalunya sí\nPer Anònim el 17 de juliol de 2015 a les 20:21\nEso sí que es identitario, patrioterismo español de baja estopa, y contra Catalunya, todos en el mismo bando: Podemos, IU, PSOE, PP, C,s, y Falange Española de las FAES. Claro, es que "Catalonia is diferent", (Pablo Lerroux dixit). Va a venir aquí a hablar de independetismo identitario, un paio, de un partido que la primera cosa que hizo recien legalizado fue celebrar la fiesta del Avante en la Casa de Campo con un banderon de la España de Franco mas grande que el que puso Federico Trillo en la Plaza de Colon? De que vas tio? Me parece que lo de Raül Romeva os ha sentado a los unionistas, okupas y colonos como una patada en los mismísimos "cuyongs". Vuelve con Aznar a hacerle un pincita a la izquierda, que eso a los estalinistas se os da de puta madre. Y oye, que muchas gracias por eso de que estás a favor del derecho a decidir, pero comprenderás que viniendo de un partido en avanzado estado de descomposición tiene el mismo valor que los billetes del monopoly. Un saludo y Ribaspaña!!!\nPer Anònim el 17 de juliol de 2015 a les 20:20\nves-te´n a Madrid a arreglar el teu país\nPer Anònim el 17 de juliol de 2015 a les 20:15\nEl "nonacionalisme" espanyol no és ni de dretes ni d'esquerres, però, és clar els catalans... Suposo que no els "nonacionalistes", monàrquics, és clar, no se n'adonen que amb bajanades com aquestes encara convencen més catalans amb més fermesa de que ens cal un estat propi i la independència política de Madrid. Al meu parer si sabessin l'efecte que provoca a molts de catalans, declaracions poca-soltes d'aquesta mena no les farien.\nNo és això companys, no és això....\nPer Anònim el 17 de juliol de 2015 a les 20:13\nEm fa que esteu una mica acollonidos.... És el poble que volem la llista. Ho entens? no és en Mas , ni en Jonqueras, ni... La gent Garzón, la gent. I saps què? La votarem i serem majoria !!!! És senzill com la vida mateixa\nPer Anònim el 17 de juliol de 2015 a les 20:10\nPer Anònim el 17 de juliol de 2015 a les 20:00


BarcelonaEl Govern i la CUP negociaran fins dilluns a la nit. El termini per tancar un preacord s’esgota i el pressupost del 2017 segueix encallat després de la reunió que ahir les dues parts van mantenir al departament d’Economia amb tècnics del departament d’Ensenyament. Ara bé, fonts pròximes a la trobada expliquen que avui mateix es podria superar un dels principals esculls des de l’inici de la negociació: el capítol d’ensenyament.\nEl vicepresident del Govern, Oriol Junqueras, va comunicar personalment als cupaires que l’executiu accepta incrementar en una partida pròxima als 150 milions d’euros els fons destinats a l’educació pública. Ensenyament i fiscalitat han sigut des del primer dia les qüestions més delicades de la negociació i ahir fonts consultades per l’ARA explicaven que, un cop rebutjada l’oferta fiscal dels anticapitalistes, el Govern assumia que hauria de cedir en ensenyament. L’executiu va prendre la iniciativa i va fer arribar als cupaires una proposta, ja sense referències a l’IRPF, centrada en el departament que lidera la consellera Meritxell Ruiz. Ella va ser una de les més bel·ligerants amb les peticions de la CUP dimarts passat, quan Junqueras les va traslladar als consellers. Tal com va publicar l’ARA, Ruiz no es va negar a un increment del pressupost de la conselleria, però sí que va rebutjar que la CUP i els sindicats decidissin els recursos que havien de destinar-se a reduir les hores lectives dels docents. Això és el que Junqueras va explicar ahir als anticapitalistes, que, segons les fonts, van veure amb bons ulls que s’incrementi el pressupost del departament. Avui Govern i CUP es tornen a reunir per intentar tancar ja l’acord en aquest capítol.\nMés enllà d’ensenyament, les converses continuen tot i el veto de l’executiu a la reforma fiscal que plantejaven els anticapitalistes. Ahir la CUP va criticar haver-se assabentat a través dels mitjans que l’IRPF passava a ser una línia vermella en la negociació. Als anticapitalistes no els van comunicar aquest viratge fins a la reunió de la tarda i va ser Oriol Junqueras qui els va explicar que el Govern entraria a fons en les seves altres dues prioritats: el pressupost de l’educació pública i la renda garantida de ciutadania. Ni el Govern ni la CUP s’aixequen, però, de la taula i es marquen l’objectiu de tancar el document com a màxim dilluns. A partir de dimarts els cupaires faran arribar la proposta definitiva del Govern a la seva militància i dissabte 28 de gener el consell polític de l’organització prendrà la decisió.\nLa línia vermella dels impostos\nEl debat al voltant de l’IRPF fa mesos que dura de manera soterrada a Junts pel Sí, conscients que la CUP tornaria a jugar aquesta carta durant les negociacions del pressupost del 2017. El relat que s’ha acabat assumint és el que defensava el PDECat -contrari a tocar-lo- i no el que plantejava ERC. El maig de l’any passat, el departament d’Economia ja llançava a l’aire una proposta de reducció de l’impost per a les rendes inferiors als 17.000 euros i un petit increment per a les rendes altes. Un posicionament que, aleshores, s’assemblava molt al que havia plantejat la CUP. Tot i que el programa electoral de Junts pel Sí i Carles Puigdemont en declaracions públiques es mostraven partidaris de reduir l’IRPF a les classes baixes, finalment el Govern va decidir bloquejar qualsevol reforma de l’impost. “[El Govern treballa] perquè en els pressupostos no hi hagi cap retoc en els impostos”, acabava dient el president de la Generalitat. Aquells pressupostos van acabar fracassant, amb el vot en contra de la CUP a la seva tramitació.\nVuit mesos després, els cupaires han afinat la proposta i ja no parlen de rebaixar la pressió fiscal, sinó d’incrementar-la a partir dels 90.000 euros. Una condició que dimarts passat acceptava ERC però no el PDECat. Fonts consultades per l’ARA afirmen que, si els consellers de l’antiga Convergència haguessin donat el vistiplau a la petició de la CUP, dimarts mateix s’hauria arribat a un acord.\n“No ens enganyem, aquest problema de capacitat fiscal només el resoldrem si tenim totes les eines d’un estat”, defensava ahir la consellera de la Presidència, Neus Munté, en una entrevista a Ràdio 4. El PDECat ha tornat a negar-se a cedir en el capítol fiscal i l’executiu ha assumit aquesta posició com a col·legiada.\nRenda mínima, l’altra pota clau\nQue l’acord en ensenyament estigui gairebé a punt no significa que hi hagi acostaments en les altres partides. En l’IRPF la negociació està aturada i encara hi ha molt de marge per recórrer en la renda garantida, en què el Govern preveu fer algunes cessions importants. Ahir, en la comissió de Benestar Social del Parlament, CUP i Junts pel Sí van seguir rebutjant les esmenes a la totalitat de l’oposició als pressupostos, tot i que els cupaires van voler marcar perfil. La diputada Mireia Vehí va criticar que el Govern no hagi inclòs cap partida per a la renda garantida. Fonts de l’executiu expliquen que les negociacions amb els promotors de la iniciativa legislativa popular van ben encarrilades i l’acord podria tancar-se aviat, fet que serviria com a base per a una oferta concreta del Govern a la CUP en aquest sentit.\nLa negociació entra ja en el temps de descompte. La CUP dona de marge fins dilluns, perquè dimarts convocarà les seves assemblees territorials, que s’han de posicionar per elevar els resultats a la reunió del dia 28 a Vilafranca del Penedès. Els cupaires reclamen al Govern una proposta per traslladar a les bases. “No hem de convèncer nosaltres la militància, ho ha de fer el Govern”, asseguren. A la CUP adverteixen que no fer reformes substancials en fiscalitat “dificulta” l’aprovació dels comptes, però també admeten que la predisposició d’aprovar-los “hi és tota”. Per això, reclamen que si el Govern no vol tocar l’IRPF, avanci feina pel que fa al referèndum. I és que recorden que mai s’haurien plantejat aprovar aquests comptes si no fos perquè el Govern i el president de la Generalitat, Carles Puigdemont, s’han compromès a fer la votació, com a molt tard, la segona quinzena de setembre.


Es mereix el Doctor Carles Salicrú una escola amb el seu nom a Calella? | Ràdio Calella Televisió\nEls textos que es conserven del Doctor Carles Salicrú mostren la seva ideologia misògina i franquista. El llibreter Xavier Gamell ha llegit avui alguns dels fragments inclosos en un dels seus llibres al programa La Ciutat, on queden paleses les seves idees.\nGamell ha explicat que les seves teories senten les bases de la moral franquista catòlica i marquen les pautes de les pràctiques repressives i de censura de la dictadura franquista. Carles Salicrú era, a més, confessor del rei, de la reina i de Carmen Polo, la dona de Franco.\n«[…] a partir d’aquests articles i aquestes teories d’aquest senyor, i per desgràcia d’alguns altres, es va creant tot el que és el nacional-catolicisme més ranci, en el qual es basa tota la moral franquista catòlica. Tota la pràctica de repressió i de censura i tot això es basa en les teories d’aquest senyor i d’altres senyors com aquest que ha de seguir el franquisme quan s’apossenta en el poder»\nÉs per aquest motiu que Xavier Gamell proposa aprofitar el trasllat de l’escola per canviar el nom de Doctor Carles Salicrú. Ha argumentat que aquesta situació ja es va donar amb la biblioteca, quan va passar de dir-se Costa i Fornaguera quan estava situada a peu de la N-II a dir-se Can Salvador de la Plaça, en la seva ubicació a la plaça de l’Ajuntament.\nGamell ha exposat com va arribar a les seves mans el llibre amb les idees del Dr. Salicrú.\n«[…] un dia, a la llibreria m’arriba un llibre, just aquest, que és un facsímil d’un llibre del 1944, publicat a la dècada dels 80, i dic Carles Salicrú, a mi això em sona. Miro i, ostres, em quedo una mica esparverat. Faig arribar un exemplar a l’escola. El que passa és que fa tants anys, 30 anys enrere, i jo moltes vegades n’havia parlat amb professors i fins i tot amb algun partit polític de l’Ajuntament, però tot es quedava en una conversa sense materialitzar res»\nGamell ha qualificat de «vergonya pública» mantenir el nom d’una persona amb aquest tipus d’idees com a nom de l’escola.\n«El que vinc a proposar és que s’aprofiti el canvi de lloc de l’escola per posar un altre nom i no mantenir ni un dia més aquesta vergonya pública, ara exageraré una mica, de mantenir un nom en una escola just en una persona que tenia aquestes teories»\nEl llibreter creu oportú que s’obri el debat sobre el canvi de nom perquè no fa justícia amb el caràcter laic, progressista i cooperatiu de l’escola.\nA continuació podeu recuperar l’entrevista íntegra a Xavier Gamell.\nSegüent La nevada arriba arran de mar i continuarà durant la tarda\nAnterior Ha començat a nevar a Can Carreres\nConrad Guri escrigué:\n13/02/2018 a les 18:14\nTotalment d’acord amb el Sr. Gamell. Busqueu signatures si cal.